qundao/data-zh-poetry huggingface dataset:
剑池曹广文送府学院检讨
作者：谢应芳
朝代：明
体裁：古风

峨峨虎丘山，湛湛剑池水。水深人莫测，草生寒不萎。世传龙祖剑，斫断苍云根。千古两绝壁，铁花点苔痕。僧厨转辘轳，阴厓落冰雪。临池人有语，响答出林樾。先生屡幽赏，盥濯弹琴鸣。木石俱点头，鱼龙亦知音。今居白玉堂，还念青山约。群山与重游，增辉旧岩穴。
南乡子·过王景逸溪居
作者：谢应芳
朝代：明
体裁：词

四野接平芜。一曲清溪似画图。燕子日长溪馆静，菰蒲。风洒轩窗暑气无。林叟话樵苏。相送东桥日已晡。啼鸟不知人禁酒，葫芦。教我提来那处沽。
南楼令
作者：谢应芳
朝代：明
体裁：词

生死隔年期。刘伶老似痴。动教人、负锸相随。惊得青蚨飞去了，无酒饮，却攒眉。春暖典春衣。还堪醉似泥。趁清明、雨后游嬉。杨柳池塘桃杏坞，春水漫，夕阳迟。
南楼令·寿陈县丞
作者：谢应芳
朝代：明
体裁：词

赤手拔鲸牙。长安早看花。竟春风、百里桑麻。柳色宫袍银束带，亲受赐，玉皇家。鼍鼓报朝衙。桑弓挂绿蛇。拜双亲、杯捧流霞。只恐哦松哦未了，天上去，又乘槎。
南楼令·老友刘景仪，去秋以星术之书推测年
作者：谢应芳
朝代：明

且自为埋铭，及赋诗自挽。既而失去行囊之资用，然康强无恙。余故作生死隔年期。刘伶老似痴。动教人、负锸相随。惊得青蚨飞去了，无酒饮，却攒眉。春暖典春衣。还堪醉似泥。趁清明、雨后游嬉。杨柳池塘桃杏坞，春水漫，夕阳迟。
卢知州宜兴秩满以避乱久寓无锡视同故乡今知昆山必有怀二州风物之美赠诗言情并致颂祷
作者：谢应芳
朝代：明
体裁：古风

我思阳羡茶，初生如粟粒。州人岁入贡，雷霆未惊蛰。天荒地老今几年，春归又闻啼杜鹃。山中灵草化荆棘，白蛇何处藏蜿蜒。玉山先生一寸铁，欲刳妖蟆救明月。丹霄路断肝肠热，还忆茶瓯饮冰雪。我思惠山泉，长流无古今。瓶罂走千里，煮茗清人心。向来劫火炎锡谷，神焦鬼烂势莫扑。池边浦石亦灰飞，此水泠泠泻寒玉。高人饮泉五六年，一襟清气清于泉。好为吴侬洗烦热，乘风归报蓬莱仙。
叔正过访传恢书记寄声作诗寄之
作者：谢应芳
朝代：明
体裁：七言律诗

茶泽归来王子猷，问君知与对沧洲。一湾流水市尘远，两岸人家烟树幽。客至白云分半榻，兴来明月载孤舟。如何不到淞江上，卧看芦花雪色秋。
古鼎歌
作者：谢应芳
朝代：明
体裁：古风

碧云师著金伽黎，空王殿上龙象随。一夫长跽送古鼎，状若献宝波斯儿。群缁来观集丈室，中有老夫曾致词。云是山中旧时物，立诵窾识能无遗。惟有臣寰纪君赐，用显厥考郑伯姬。文词诘屈错盘诰，字体隐伏蟠蛟螭。苍姬讫录世屡改，不知何代来于斯。谢家宝树易赵璧，巨构贾与秦城齐。鼎兮鼎兮什袭去，岁逾数纪今来归。师闻此语重叹息，兵火连年炎九域。金钟大镛弃路傍，总若沈沙销折戟。珠还合浦独无恙，护持信有天龙力。摩挲两铉湿烟雾，错落丹砂映金碧。浊水摩尼五色兼，出海珊瑚高一尺。呜呼羲轩之鼎真可求，禹鼎亦已沦东周。世所用者非尔俦，或膨豕腹徒包羞。调羹尔无与，覆餗尔不忧。归来兮归来，北山兮菟裘。汾阴自有为时出，切莫放光惊斗牛。
吴中行惠方竹杖
作者：谢应芳
朝代：明
体裁：古风

往有方竹杖，化龙归混茫。吾知龙之灵，知我力尚强。今年八十馀，举足势欲僵。一目眇数月，白日如昏黄。出门多荆棘，况复多虎狼。感君扶持意，以杖远寄将。棱棱七尺觚，材拔宛种良。孤根斩铁石，老节凌风霜。聱叟性恶圆，为尔重激昂。气类喜相得，颠危赖能防。秋风黄叶村，春雨乌石冈。挂我沽酒钱，时与游醉乡。赤藤含赧色，青藜失辉光。睹物思故人，晤言未渠央。
呈赵徵士
作者：谢应芳
朝代：明
体裁：古风

吴姬手执金叵罗，春风笑面生红涡。主人留客长夜饮，客拜主人持酒多。主人沈醉客亦醉，客散扶归主人睡。残杯冷炙厨头倾，邻家儿有啼饥声。
和临寒食有感五绝
作者：谢应芳
朝代：明

何处登临散客愁，千墩浦上听渔讴。清明落尽梨花雪，能得春风几日游。烈塘坟上树如云，一扫东风十五春。不信令威归不得，竟移华表属他人。一径落花春昼静，四邻嘉树绿阴繁。儿曹忘却怀乡意，浪说春风似故园。白发萧萧客未归，凄风紧雨禁烟时。青苔白骨寻常事，堪笑田文为客悲。
和临寒食有感五绝·其一
作者：谢应芳
朝代：明
体裁：七言绝句

何处登临散客愁，千墩浦上听渔讴。清明落尽梨花雪，能得春风几日游。
和临寒食有感五绝·其三
作者：谢应芳
朝代：明
体裁：七言绝句

一径落花春昼静，四邻嘉树绿阴繁。儿曹忘却怀乡意，浪说春风似故园。
和临寒食有感五绝·其二
作者：谢应芳
朝代：明
体裁：七言绝句

烈塘坟上树如云，一扫东风十五春。不信令威归不得，竟移华表属他人。
和临寒食有感五绝·其四
作者：谢应芳
朝代：明
体裁：七言绝句

白发萧萧客未归，凄风紧雨禁烟时。青苔白骨寻常事，堪笑田文为客悲。
和沈启之立春作
作者：谢应芳
朝代：明
体裁：七言律诗

何物淮夷久乱华，东风依旧满天涯。春盘荐酒杯频举，醉笔题诗字半斜。无数故人俱契阔，一双老眼近昏花。家贫赖有长镵在，坐待青山长蕨芽。
和浦玉田清明日郊行三首
作者：谢应芳
朝代：明

湖上新堤踏软沙，少年人面映桃花。花村风物浑如旧，独欠青帘卖酒家。一幅春云巧似裁，隔湖飞过碧山来。野桥小立题诗处，夹竹桃花烂熳开。四壁青山眼欲花，山光都似薄云遮。杖藜随步归来晚，月上东窗都到家。
和浦玉田清明日郊行三首·其一
作者：谢应芳
朝代：明
体裁：七言绝句

湖上新堤踏软沙，少年人面映桃花。花村风物浑如旧，独欠青帘卖酒家。
和浦玉田清明日郊行三首·其三
作者：谢应芳
朝代：明
体裁：七言绝句

四壁青山眼欲花，山光都似薄云遮。杖藜随步归来晚，月上东窗都到家。
和浦玉田清明日郊行三首·其二
作者：谢应芳
朝代：明
体裁：七言绝句

一幅春云巧似裁，隔湖飞过碧山来。野桥小立题诗处，夹竹桃花烂熳开。
和灵岩虎丘感事二首
作者：谢应芳
朝代：明

娃宫无复有楼台，佛刹而今亦草莱。衲子尽随飞锡去，将军曾此驻兵来。青山衔日犹前度，沧海扬尘复几回。霜落吴天香径冷，断猿啼月不胜哀。兵馀重到古禅关，无限伤心四望间。林下点头皆炮石，门前战骨似丘山。剑池屡变珠光赤，盘石犹沾血点斑。白发破衣耆旧在，独怜宁老不生还。
和灵岩虎丘感事二首·其一
作者：谢应芳
朝代：明
体裁：七言律诗

娃宫无复有楼台，佛刹而今亦草莱。衲子尽随飞锡去，将军曾此驻兵来。青山衔日犹前度，沧海扬尘复几回。霜落吴天香径冷，断猿啼月不胜哀。
和灵岩虎丘感事二首·其二
作者：谢应芳
朝代：明
体裁：七言律诗

兵馀重到古禅关，无限伤心四望间。林下点头皆炮石，门前战骨似丘山。剑池屡变珠光赤，盘石犹沾血点斑。白发破衣耆旧在，独怜宁老不生还。
和王有恒野步
作者：谢应芳
朝代：明
体裁：七言绝句

芳草青青路欲迷，白头有客共扶藜。吴田半没桃花水，辜负春风布谷啼。
和许君善郊居
作者：谢应芳
朝代：明
体裁：七言绝句

秋色苍茫日落斜，鲤鱼风起荻飞花。先生晚酌依稀醉，吹笛渔童恰到家。
和邹弘道诸公游碛沙寺
作者：谢应芳
朝代：明
体裁：七言律诗

钱塘形胜接苏湖，风物于今入战图。独尔碛沙仍似旧，诸公杯酒不相孤。远山云敛千峰出，幽树春来百鸟呼。白发老僧盘膝坐，笑看车马涉危涂。
和郜彦清州判莫春寓僧舍
作者：谢应芳
朝代：明
体裁：七言绝句

箧藏湘帙心云香，手阅金经掩竹房。门外不知春早晚，绿阴池满日初长。
和陆宗鲁韵赠夏师鲁
作者：谢应芳
朝代：明
体裁：七言律诗

日斛葡萄剩有馀，一官不换只閒居。窗含烟气虞山近，门掩秋声栗树疏。鸿雁去来知几度，鸡虫得失竟何如！丈夫高盖非无日，聊遣閒情赋《子虚》。
和陈思忠过王德修草堂
作者：谢应芳
朝代：明
体裁：七言律诗

曲塘柳岸似苏堤，编户菑畬比郑陂。春日莺花图画里，秋风鸡黍古人期。开樽许共倾蕉叶，出妓应教无《柘枝》。老我杖藜佣出入，草堂遥望为题诗。
和顾仲瑛金粟冢燕集
作者：谢应芳
朝代：明
体裁：古风

我昔过北邙，立马山之隈。为问陇头树，皆云后人栽。生前尊酒谁不有，无人到此自对青山开。屋堆黄金五侯贵，难免白骨生苍苔。最怜吉士或枉折，有如爨下焦桐材。玉山先生达观者，胸次不著閒悲哀。清秋携客坟上饮，曲车载酒山童推。大笑胥魂乘白马，深惭鲧魄化黄能。墓铭自制身自挽，视身不翅轻如埃。鸾翔凤翥玉箸篆，虎踞龙蟠金粟堆。鹤群三绕嘉树舞，龟趺并载丰碑来。长吟复短吟，此兴何悠哉。秋风无情摧万物，芙蓉亦老胭脂腮。笑言他年翁仲共寂寞，何如此时宾客相追陪。功名绝愁根，富贵脱祸胎。百年能几日，一日能几杯。从兹秉烛长夜饮，犹恐四蛇二鼠忙相催。主人烂醉客亦醉，绝倒不顾旁人咍。北望中州数千里，人家尽作兵前灰。髑髅委江郊，多是贤与才。忍饥自作首阳鬼，独醒谁念湘江累。神仙初无不死药，方士浪说寻蓬莱。君不见无边之海白淼淼，无名之山青巍巍。长鲸嘘吸成风雨，徐市一去何曾回。
喜复邹忠公墓田赋绝句十首谢两郡侯
作者：谢应芳
朝代：明

府公遗爱沾幽壤，礼部文章勒翠珉。寒食清明人洒饭，落花飞絮鸟啼春。里翁犹记前朝事，五马年年上冢来。白鸟能言高桂古，黄杨合把细花开。
喜复邹忠公墓田赋绝句十首谢两郡侯·其一
作者：谢应芳
朝代：明
体裁：七言绝句

府公遗爱沾幽壤，礼部文章勒翠珉。寒食清明人洒饭，落花飞絮鸟啼春。
喜复邹忠公墓田赋绝句十首谢两郡侯·其二
作者：谢应芳
朝代：明
体裁：七言绝句

里翁犹记前朝事，五马年年上冢来。白鸟能言高桂古，黄杨合把细花开。
嘉定道中二首
作者：谢应芳
朝代：明

黍熟湖田花鸭飞，雨香秋浦箬鱼肥。野翁织屦街头卖，日暮裹盐沽酒归。趁潮艇子若游龙，潮落横塘日下舂。负郭人家星散住，水边多种木芙蓉。
嘉定道中二首·其一
作者：谢应芳
朝代：明
体裁：七言绝句

黍熟湖田花鸭飞，雨香秋浦箬鱼肥。野翁织屦街头卖，日暮裹盐沽酒归。
嘉定道中二首·其二
作者：谢应芳
朝代：明
体裁：七言绝句

趁潮艇子若游龙，潮落横塘日下舂。负郭人家星散住，水边多种木芙蓉。
四月二日林自■城归写呈迁居诗四首因以述怀并记时事
作者：谢应芳
朝代：明

鹤长凫短世难齐，满眼风尘客路迷。灶突未黔居未徙，儿曹况在两湖西。六幅蒲帆带雨开，■城艇子过湖来。老妻正倚门前树，雪色杨花覆绿苔。僦得山居凿井新，客来不厌煮茶频。屋头蓦地颠风起，狼藉桃花满树春。鬓丝垂领白毵毵，老我身如作茧蚕。午梦忽惊飞炮响，狼烟只在淀湖南。
四月二日林自■城归写呈迁居诗四首因以述怀并记时事·其一
作者：谢应芳
朝代：明
体裁：七言绝句

鹤长凫短世难齐，满眼风尘客路迷。灶突未黔居未徙，儿曹况在两湖西。
四月二日林自■城归写呈迁居诗四首因以述怀并记时事·其三
作者：谢应芳
朝代：明
体裁：七言绝句

僦得山居凿井新，客来不厌煮茶频。屋头蓦地颠风起，狼藉桃花满树春。
四月二日林自■城归写呈迁居诗四首因以述怀并记时事·其二
作者：谢应芳
朝代：明
体裁：七言绝句

六幅蒲帆带雨开，■城艇子过湖来。老妻正倚门前树，雪色杨花覆绿苔。
四月二日林自■城归写呈迁居诗四首因以述怀并记时事·其四
作者：谢应芳
朝代：明
体裁：七言绝句

鬓丝垂领白毵毵，老我身如作茧蚕。午梦忽惊飞炮响，狼烟只在淀湖南。
复愁
作者：谢应芳
朝代：明
体裁：七言绝句

茅茨数家黄叶村，霏雨一月溪水浑。慈鸦种麦日未暝，猛虎下山人闭门。
夏五杂书
作者：谢应芳
朝代：明
体裁：七言律诗

远客相过说帝都，黄金如玉米如珠。内园人歇催花鼓，市肆尘生卖酒垆。河北功臣称李郭，江南租税赖苏湖。明朝漕运开洋去，几日风帆到直沽。
奉寄杨铁厓先生
作者：谢应芳
朝代：明
体裁：七言律诗

光范门前三上书，先生曾为发长吁。□桥杨柳藏书屋，铁笛梅花落酒壶。偶遇故人论北海，相思一夜梦西湖。由来海内誇长句，肯寄浮家野老无。
如梦令
作者：谢应芳
朝代：明
体裁：词

一带鹤溪环绕。溪上石田多少。春雨驾龙耕，种得玉芝瑶草。堪笑。堪笑。海水几番乾了。
如梦令
作者：谢应芳
朝代：明
体裁：词

松菜酒香春瓮。更有麻姑相送。日日泻流霞，添我胸中铅汞。珍重。珍重。浮世本来如梦。
如梦令
作者：谢应芳
朝代：明
体裁：词

满眼青山如画。说甚玉堂金马。头戴鹿皮冠，穿个布袍冬夏。都罢。都罢。心上了无牵挂。
如梦令
作者：谢应芳
朝代：明
体裁：词

萝屋不经风破。苔径不教尘涴。鱼鼓洞仙歌，童子唱来还和。闲坐。闲坐。窗下白云飞过。
如梦令·陈彦真居昆陵鹤溪之阴，中年以来，
作者：谢应芳
朝代：明

，余闻而嘉之，故作此以赠满眼青山如画。说甚玉堂金马。头戴鹿皮冠，穿个布袍冬夏。都罢。都罢。心上了无牵挂。
娄曲书堂
作者：谢应芳
朝代：明
体裁：四言诗

汨彼娄水，东连于海。爰有幽贞，居娄之汇。蜒舟岸泊，娄人纷拿。幽贞有子，劬书厥家。晨鸡既鸣，汛埽室堂。羞我甘软，奉持趋跄。我经我史，如耕如桑。我服其劳，罔敢怠荒。黍稌有田，鱼亦有梁。味道之腴，游艺之场。曰父与子，欣欣乐康。其乐维何，匪人匪天。憧憧往来，谁其语旃。
子英云玉山顾隐君今于同里法喜寺楼居日钞佛书至午而止馀暇则吟咏不辍虽亲旧来访亦不往答焉余因子英复去作此代简
作者：谢应芳
朝代：明
体裁：七言律诗

客来喜得平安信，萧寺楼居日掩扃。湖近浪摇窗影白，地偏苔没屦痕青。群贤方结莲花社，小楷犹钞贝叶经。岁晚扁舟归甫里，好寻渔父过寒汀。
季子祠
作者：谢应芳
朝代：明
体裁：七言绝句

千古一抔忠义土，青山门外碧溪阴。溪流冷浸中宵月，照见先生未死心。
宜山谣 其一 椎髻舞
作者：谢应芳
朝代：明
体裁：古风

椎髻舞，击铜鼓，浅蛮生蛮皆安堵。卖刀买锄犁，衔恩人鸟语。犷俗驯，恶俗去，岂弟君子吾父母。
宜山谣 其七 鞍马劳
作者：谢应芳
朝代：明
体裁：古风

鞍马劳，肉消髀，广西一去二千里。借箸筹边丞相喜。两年单骑八往还，青草黄茅瘴烟里。鞍马劳，有如彼，不负公，不掠美。一寸忠丹报天子。
宜山谣 其三 枯桑
作者：谢应芳
朝代：明
体裁：四言诗

枯桑枯桑，徒为我薪。煮石弗糜，曷以食人？廪发于官，我命乃续。谁其主之？伊人如玉。伊人如玉，孚及豚鱼。诏我妇子，偿粟勿渝。厥粟固偿，厥德靡忘。我怀伊人，于羹于墙。
宜山谣 其二 除虎窟
作者：谢应芳
朝代：明
体裁：古风

除虎窟，虎皆散亡龙睡穴。湖南海北广东西，千里如今无白骨。无白骨，人何忧？每每旧屯田，年年稻花秋。我所思兮，龙江水流。
宜山谣 其五 坎井蛙
作者：谢应芳
朝代：明
体裁：古风

坎井蛙兮渤澥，偷生虾蚬门，怒腹气何在？长鱼跋浪欲吞舟，竟作任公雪花鲙。蛙乎幸偷生，有愧输芒蟹。前度放蛙人，今日恩如海。
宜山谣 其六 生子以尹名
作者：谢应芳
朝代：明
体裁：古风

生子以尹名，有田须力耕。昔忧公租重，今喜公租轻。穷阎杼轴具，当路钧衡平。焦冥覆盆下，睹此白日明。
宜山谣 其四 霹雳斧
作者：谢应芳
朝代：明
体裁：古风

霹雳斧，行天诛，百灵奔走群丑除。磔枭獍，醢䝟貐，招徕角端舞驺虞。日月两山明，畏境成康衢。
宜山谣·椎髻舞
作者：谢应芳
朝代：明

椎髻舞，击铜鼓，浅蛮生蛮皆安堵。卖刀买锄犁，衔恩人鸟语。犷俗驯，恶俗去，岂弟君子吾父母。除虎窟，虎皆散亡龙睡穴。湖南海北广东西，千里如今无白骨。无白骨，人何忧？每每旧屯田，年年稻花秋。我所思兮，龙江水流。霹雳斧，行天诛，百灵奔走群丑除。磔枭獍，醢䝟貐，招徕角端舞驺虞。日月两山明，畏境成康衢。坎井蛙兮渤澥，偷生虾蚬门，怒腹气何在？长鱼跋浪欲吞舟，竟作任公雪花鲙。蛙乎幸偷生，有愧输芒蟹。前度放蛙人，今日恩如海。生子以尹名，有田须力耕。昔忧公租重，今喜公租轻。穷阎杼轴具，当路钧衡平。焦冥覆盆下，睹此白日明。鞍马劳，肉消髀，广西一去二千里。借箸筹边丞相喜。两年单骑八往还，青草黄茅瘴烟里。鞍马劳，有如彼，不负公，不掠美。一寸忠丹报天子。
客来
作者：谢应芳
朝代：明
体裁：七言绝句

带孔频移转觉宽，酒杯虽举不成欢。客来为说红巾苦，窗下榴花亦怕看。
寄南宗僧纲和尚
作者：谢应芳
朝代：明
体裁：七言绝句

去年同看中秋月，东阁开窗夜赋诗。阁下桂花无恙否，秋风又到去年时。
寄卢公武兼问殷孝伯安信
作者：谢应芳
朝代：明
体裁：七言律诗

忆昔雨别去涂难，喜得云归旧谷盘。郡乘手挥狐史笔，斋居头戴鹿皮冠。草生林馆皆书带，竹老溪园可钓竿。独念咸阳殷博士，有无黄耳报平安。
寄径山颜悦堂长老
作者：谢应芳
朝代：明
体裁：七言绝句

每忆城南隐者家，昆山石火径山茶。年年春晚重门闭，怕听阶前落地花。
寄徐伯枢
作者：谢应芳
朝代：明
体裁：七言律诗

东胶山人不出村，南州高士之裔孙。十年曾作蝼蚁梦，四壁祇有莓苔痕。松牵女萝补茅屋，童引乳泉浇药园。别来几度屋梁月，颜色宛然清且温。
寄惠山鉴长老
作者：谢应芳
朝代：明
体裁：七言律诗

太湖之阳九龙峰，金田蛰尔僧中龙。山头云出野漠漠，石眼泉落声淙淙。呵冰古砚写墨竹，扫雪幽轩看碧松。别来两度岁年晚，祇见梅花信一封。
寄熊元修
作者：谢应芳
朝代：明
体裁：七言律诗

佳儿发轫之官去，名父居閒味道腴。诗卷剩添兵后作，酒尊常为客来沽。江湖结社鸥盟冷，辽海还乡鹤梦孤。烟水相望远相忆，寒云欲雪尽模糊。
寄章彦复
作者：谢应芳
朝代：明
体裁：七言律诗

兰省归来日未斜，闭门尘静似山家。教儿楷字誊诗稿，遗客生绡写墨花。太伯祠前人走马，姑苏城上树栖鸦。知君觞处多怀古，忍听《吴趋》唱小娃。
寄贾教授相期诣邹坟祭扫
作者：谢应芳
朝代：明
体裁：七言律诗

题诗郡圃景邹亭，浇酒林庄下马陵。白草西风秋莽莽，青山北郭路登登。柱头且看谁为鹤？骥尾何惭我附蝇。坐待秋凉行有日，老夫扶惫策乌藤。
寄邾仲义二首
作者：谢应芳
朝代：明

我思垂虹桥，沧波绿杨津。鄂鄂棣华宅，瞰此江之滨。荷衣佩秋兰，野饭羹紫莼。一从桥上别，花发三年春。相思复相思，为尔歌停云。我思钓雪滩，烟波数千顷。幽人读书罢，乘风放孤艇。沙头弄明月，水底见天影。鲈鱼秋自肥，枫叶霜自冷。钓钩未连鳌，聊此驻清景。
寄邾仲义二首·其一
作者：谢应芳
朝代：明
体裁：古风

我思垂虹桥，沧波绿杨津。鄂鄂棣华宅，瞰此江之滨。荷衣佩秋兰，野饭羹紫莼。一从桥上别，花发三年春。相思复相思，为尔歌停云。
寄邾仲义二首·其二
作者：谢应芳
朝代：明
体裁：古风

我思钓雪滩，烟波数千顷。幽人读书罢，乘风放孤艇。沙头弄明月，水底见天影。鲈鱼秋自肥，枫叶霜自冷。钓钩未连鳌，聊此驻清景。
寄题无锡钱仲毅煮茗轩
作者：谢应芳
朝代：明
体裁：七言律诗

聚蚊金谷任荤膻，煮茗留人也自贤。三百小团阳羡月，寻常新汲惠山泉。星飞白石童敲火，烟出青林鹤上天。午梦觉来汤欲沸，松风吹响竹炉边。
寒食日闻乡信口占
作者：谢应芳
朝代：明
体裁：七言律诗

邻舍惊呼避蝮蛇，老妻嗔怒唾乌鸦。谁知昨夜三更雨，又送春风一度花。寒食清明人上冢，夕阳芳草客思家。愁来复绕青山去，何处垆亭酒可赊？
岁暮独归
作者：谢应芳
朝代：明
体裁：七言律诗

浩浩北风吹战尘，还乡无复见乡人。四郊荒草斜阳外，一树寒梅野水滨。偶有新诗题甲子，勿惊初度过庚寅。僧庐夜宿明朝别，默念莪蒿泪满巾。
张仁兄弟濠梁蒙恩还乡
作者：谢应芳
朝代：明
体裁：七言律诗

客行二月初三日，诗到千墩寄二难。且喜江南春气早，不闻濠上雨声寒。花时多酿酴醾酒，芳馆重修芍药栏。往事真成塞翁马，正须招集笑相看。
归故里
作者：谢应芳
朝代：明
体裁：古风

忆昔走避兵，弃别乡井去。意将朝暮归，行行重回顾。安知今一纪，方踏去时路。四郊皆蔓草，白日暝如雾。披榛访闾里，隔水拜丘墓。伤哉脊令原，黄蒿走狐兔。别墅破垣在，邮亭乃新作。邻儿二三辈，衡茅昼扃户。初若不相识，熟视肖厥父。坐久泣且言，为我话亲故。什九死兵戈，馀亡不知处。其词吐未终，我泪已如注。对食不能餐，相期归蚁聚。吾将语吾儿，卖书买农具。归耕滆上田，宜若乌返哺。吾其正丘首，此心庶无负。
徙居横山口号
作者：谢应芳
朝代：明
体裁：七言律诗

为爱横山山水清，山前筑室小溪萦。老夫枕石看云卧，儿辈求田候雨耕。古井寒泉龙有宅，孤村夜月犬无声。廿年两眼风尘暗，犹喜如今见太平。
忆王孙
作者：谢应芳
朝代：明
体裁：词

齐云一炬起红烟。顷刻烟销事已迁。折戟沉沙月烂船。问祈连。安得河清亿万年。
忆王孙·和熊元修苏州感兴
作者：谢应芳
朝代：明

铜驼泪湿翠苔茵。落地花如堕玉人。可是东君不惜春。问花神。海变
忆王孙·和熊元修苏州感兴
作者：谢应芳
朝代：明
体裁：词

铜驼泪湿翠苔茵。落地花如堕玉人。可是东君不惜春。问花神。海变桑田几度新。
怀徐伯枢诸友
作者：谢应芳
朝代：明
体裁：古风

一昨方卧疴，妻子呼避兵。扶持上轻舟，烽火照夜明。问兵今远近，言围阖闾城。赖有风满帆，送我东南征。三宿坐不寐，鹤鸣近华亭。晓泊青龙江，芦菔匝地青。新知适相遇，留我居筱泾。土风颇淳朴，地僻鸡犬宁。吾病日以瘳，客来能送迎。老瘦心自怜，或谓诗骨清。比邻两三家，情亲若平生。园蔬日持送，酒壶时共倾。对酒不能乐，艰虞未忘情。怀哉数君子，雨打水上萍。飘零各何许，吾将寻旧盟。卖刀买黄犊，子孙共春耕。奈何西枝西，炮石犹雷鸣。
怀徐伯枢诸友
作者：谢应芳
朝代：明

一昨方卧疴，妻子呼避兵。扶持上轻舟，烽火照夜明。问兵今远近，言围阖闾城。赖有风满帆，送我东南征。三宿坐不寐，鹤鸣近华亭。晓泊青龙江，芦菔匝地青。新知适相遇，留我居筱泾。土风颇淳朴，地僻鸡犬宁。吾病日以瘳，客来能送迎。老瘦心自怜，或谓诗骨清。比邻两三家，情亲若平生。园蔬日持送，酒壶时共倾。对酒不能乐，艰虞未忘情。怀哉数君子，雨打水上萍。飘零各何许？吾将寻旧盟。卖刀买黄犊，子孙共春耕。奈何西枝西，炮石犹雷鸣。
怀詹伯远
作者：谢应芳
朝代：明
体裁：七言律诗

蝌蚪残书补未全，斋居一榻坐来穿。杨花绕屋白如雪，溪水出湖青接天。冠盖不来骑马客，鸥凫长傍钓鱼船。多时欲问平安信，伏日题诗寄竹边。
慧山泉
作者：谢应芳
朝代：明
体裁：古风

此山一别二十年，此水流出山中铅。人言近日绝可喜，不见流铅但流水。老夫来访旧烟霞，僧铛试瀹赵州茶。惜哉泉味美如故，不比世味如蒸沙。
摸鱼子·早春作
作者：谢应芳
朝代：明
体裁：词

看东风、柳摇金缕。精神顿美如许。独怜老我双蓬鬓，无复少年张绪。桃叶渡。任山水清妍，可柰非吾土。借人茅屋，但有客相过，清茶淡话，闲与论今古。伤心处。客去卧听鼙鼓。看花浑在烟雾。姑苏台榭笙歌散，麋鹿又如前度。谁恁误。教无限苍生，命堕颠崖苦。蒹葭洲渚。赖有个扁舟，三竿钓竹，相伴闲鸥鹭。
方池诗为马公振赋
作者：谢应芳
朝代：明
体裁：古风

携我方竹杖，看君方池水。宛然俯中庭，照影月明里。清风生蘋末，素练吹不起。鱼乐鱼自知，主人亦应尔。
方竹杖
作者：谢应芳
朝代：明
体裁：四言诗

猗欤竹君，易圜为方。虚心固节，悉如其常。其方伊何，如玉界尺。不砥而平，不绳而直。曰予老矣，赖君扶持。义以方外，庶克似之。
无锡赠何敬存
作者：谢应芳
朝代：明
体裁：古风

峨峨九龙峰，寒泉落冰雪。美人此倾盖，为我涤烦热。世涂自荆榛，肝胆无楚越。凭高一长啸，清风满林樾。
昆山时州治移居太仓
作者：谢应芳
朝代：明
体裁：五言律诗

孤峰云叠叠，旧邑草萧萧。觅石敲新火，挐舟趁早潮。沙田红稻熟，溪网白鱼跳。寂寞悲秋客，篷窗酒一瓢。
昆山陈伯康筑亭山巅杨边梅过之题曰玉山高处且为赋诗命郭羲仲刘景仪及余和之
作者：谢应芳
朝代：明
体裁：七言律诗

神仙中人铁笛老，爱尔玉山双眼青。玉山高处拄手杖，铁笛醉时围内屏。天生丹穴凤为石，东望黑洋鲲出溟。人杰地灵风物美，绝胜西蜀子云亭。
暮春陪周明府顾将军祠下看碑
作者：谢应芳
朝代：明
体裁：古风

黄天荡上将军树，树下数家人姓顾。行人遥指若堂封，往事犹论麾扇渡。新祠画藻烟雾湿，古木垂萝鬼神护。长洲县令枉高盖，短褐巢翁曳双屦。海棠正落胭脂雪，山瓶为酹金盘露。柱头老鹤作人语，道旁驯雉随车驻。《吴趋》一曲歌未了，蜀魄数声春又暮。金戈铁马尚酣战，白羽清风复谁睹？看碑莫怪客如云，彼君子兮真可慕。
杂诗
作者：谢应芳
朝代：明
体裁：古风

山云忽低回，四郊纷白雨。老农荷锄归，布谷桑间语。相劝一何勤，一鸣再三俯。老农感禽意，岂惮东作苦。嘉谷已函活，尚待明月煦。小儿未解事，大儿远服贾。农器已可陈，锄耰在梁梠。入室惟老妻，出汲抚罂甒。
树头鸦舅鸣
作者：谢应芳
朝代：明
体裁：古风

树头鸦舅鸣，农人起耘苗。问之何尔忙，良田莠骄骄。去年耘较迟，草蔓全力寡。稂莠非不除，卒以害吾稼。吾闻农人语，猛省天下事。养虎当害人，玩寇亦如此。
次韵徐伯枢寄二首
作者：谢应芳
朝代：明

病卧碧山久，愁添白发新。一冬无雨雪，四海有风尘。妻子移家远，亲朋折简频。梅花应笑我，出语欲惊人。客夜牛衣薄，王春凤历新。东南蛙角地，多少马蹄尘。鼙鼓依然急，壶觞莫厌频。君看塞翁马，得失岂由人。
次韵徐伯枢寄二首·其一
作者：谢应芳
朝代：明
体裁：五言律诗

病卧碧山久，愁添白发新。一冬无雨雪，四海有风尘。妻子移家远，亲朋折简频。梅花应笑我，出语欲惊人。
次韵徐伯枢寄二首·其二
作者：谢应芳
朝代：明
体裁：五言律诗

客夜牛衣薄，王春凤历新。东南蛙角地，多少马蹄尘。鼙鼓依然急，壶觞莫厌频。君看塞翁马，得失岂由人。
次韵答臧尚迪先生见赠
作者：谢应芳
朝代：明
体裁：七言绝句

延陵野唱风吹去，曲误谁知顾且听。湖海卧游春昼静，一帘花雨集中庭。
次韵答许君善
作者：谢应芳
朝代：明
体裁：七言律诗

小径迂回草欲迷，村居如在瀼东西。为煎新茗频敲火，自扫残花恐污泥。白首十年吴下客，伤心千古越来溪。群贤何日能相顾，重为湖山一品题。
次韵答许西溪
作者：谢应芳
朝代：明
体裁：古风

忆昔送别黄花秋，乌纱破帽霜满头。别来作诗屡问讯，梦中载酒时遨游。兵戈同历十二载，鸺鹠夜啼云霭霭。全家老稚幸逃生，又阅桑田变沧海。启荣之乐今有馀，勿谓比荣年不如。岘山一望三太息，襄阳耆旧晨星疏。
次韵自述
作者：谢应芳
朝代：明
体裁：七言律诗

百年有限耻求仙，数口无饥赖薄田。菰米熟来连日雨，菊花开到小春天。方从易外穷羲画，无复诗中泥郑笺。客至酒杯时一举，开笼放鹤舞蹁跹。
次韵言怀二首
作者：谢应芳
朝代：明

风冷柴门闭，斋居缩似蜗。小桥平陆里，识字老农家。野饭常留客，村醪颇胜茶。早梅溪上折，斜插胆瓶花。贫居家事少，客去跋溪閒。茅屋牵萝补，兰阶择草删。雪添南浦水，雪暗北窗山。孰谓寒如许，鸡鸣客度关。
次韵言怀二首·其一
作者：谢应芳
朝代：明
体裁：五言律诗

风冷柴门闭，斋居缩似蜗。小桥平陆里，识字老农家。野饭常留客，村醪颇胜茶。早梅溪上折，斜插胆瓶花。
次韵言怀二首·其二
作者：谢应芳
朝代：明
体裁：五言律诗

贫居家事少，客去跋溪閒。茅屋牵萝补，兰阶择草删。雪添南浦水，雪暗北窗山。孰谓寒如许，鸡鸣客度关。
次韵赠本兰亭上人
作者：谢应芳
朝代：明
体裁：七言律诗

庭前手植娑罗树，树下频翻竺国书。失鹿不知秦二世，葬鱼那问楚三闾。园收柿叶皆新纸，林养松花当宿储。十里双溪春水绿，浮杯时复访樵渔。
次韵送秦文仲归海上
作者：谢应芳
朝代：明
体裁：七言律诗

溧水先生挽不留，故山回首郁相缪。落花飞送九年客，行李归来一叶舟。勋业镜中成白首，耆英会上冠清流。独怜诗社今寥落，无复寻盟集旧鸥。
次韵陈维寅苏杭怀古各三首
作者：谢应芳
朝代：明

幽寻度香径，遐思倚琴台。乌喙尝胆日，雉妖捧心来。春风煽天艳，灭国轻于埃。凭高望海潮，白马还来无？一杯吊忠魂，江风为号呼。悲哉抉眼地，愁烟暗菭芜。奕奕让王宫，遥遥延陵墓。吴侬奉烝尝，春秋几霜露。胡为后之人，无复继高步。宝鼎移炎祚，降王赴幽都。遂令虎林人，得免马邑屠。独怜金椀出，啼杀稽山乌。辇路土花碧，金门苾刍关。浮海两龙起，一去亦不还。空遗温室树，过客犹高攀。我来铜驼巷，葛岭重行行。相逢话师相，皆云误苍生。遗臭千万年，沙堤潮上横。
次韵陈维寅苏杭怀古各三首·其一
作者：谢应芳
朝代：明
体裁：古风

幽寻度香径，遐思倚琴台。乌喙尝胆日，雉妖捧心来。春风煽天艳，灭国轻于埃。
次韵陈维寅苏杭怀古各三首·其三
作者：谢应芳
朝代：明
体裁：古风

奕奕让王宫，遥遥延陵墓。吴侬奉烝尝，春秋几霜露。胡为后之人，无复继高步。
次韵陈维寅苏杭怀古各三首·其二
作者：谢应芳
朝代：明
体裁：古风

凭高望海潮，白马还来无？一杯吊忠魂，江风为号呼。悲哉抉眼地，愁烟暗菭芜。
次韵陈维寅苏杭怀古各三首·其五
作者：谢应芳
朝代：明
体裁：古风

辇路土花碧，金门苾刍关。浮海两龙起，一去亦不还。空遗温室树，过客犹高攀。
次韵陈维寅苏杭怀古各三首·其六
作者：谢应芳
朝代：明
体裁：古风

我来铜驼巷，葛岭重行行。相逢话师相，皆云误苍生。遗臭千万年，沙堤潮上横。
次韵陈维寅苏杭怀古各三首·其四
作者：谢应芳
朝代：明

宝鼎移炎祚，降王赴幽都。遂令虎林人，得免马邑屠。独怜金椀出，啼杀稽山乌。
次韵陈维寅苏杭怀古各三首·其四
作者：谢应芳
朝代：明
体裁：古风

宝鼎移炎祚，降王赴幽都。遂令虎林人，得免马邑屠。独怜金碗出，啼杀稽山乌。
水调歌头
作者：谢应芳
朝代：明
体裁：词

牙齿豁来久，老气尚横秋。买得归耕黄犊，儿辈幸无愁。相近六龙城下，只在三家村里，结屋小如舟。倚树览山色，且免赋登楼。看官爵，都不似，醉乡侯。里翁闲话，便同学士坐瀛洲。寄语东吴朋友，乘兴能来滆浦，舣棹听渔讴。无酒不须虑，解我破貂裘。
水调歌头·中秋言怀
作者：谢应芳
朝代：明
体裁：词

战骨缟如雪，月色惨中秋。照我三千白发，都是乱离愁。犹喜淞江西畔，张绪门前杨柳，堪系钓鱼舟。有酒适清兴，何用上南楼。擐金甲，驰铁马，任封侯。青鞋布袜，且将吾道付沧洲。老桂吹香未了，明月明年重看，此曲为谁讴。长揖二三子，烦为觅菟裘。
水调歌头·中秋言怀
作者：谢应芳
朝代：明

战骨缟如雪，月色惨中秋。照我三千白发，都是乱离愁。犹喜淞江西畔，张绪门前杨柳，堪系钓鱼舟。有酒适清兴，何用上南楼。＊金甲，驰铁马，任封侯。青鞋布袜，且将吾道付沧洲。老桂吹香未了，明月明年重看，此曲为谁讴。长揖二三子，烦为觅菟裘。
水调歌头·代陈氏谢徐彦铭
作者：谢应芳
朝代：明
体裁：词

玉杵捣灵药，丹鼎养芙蓉。城市山林小隐，家住驿桥东。况是南州高裔，更欲上池真液，冰雪炯心胸。医国手初试，在处起疲癃。种阴德，方寸地，继颐翁。活人多少，满林新植杏花红。遮莫南山石烂，又复瀛洲不浅，都付笑谈中。刮目看尘表，黄鹄驾天风。
水调歌头·再和前韵
作者：谢应芳
朝代：明
体裁：词

青白阮生眼，皮里有阳秋。谁信近来怀抱，汩汩泥穷愁。昨夜僧房听雨，如在潇湘夜泊，敧枕卧孤舟。无复少年日，解佩醉秦楼。更休说，烂羊尉，烂羊侯。三山湖上，如今田舍住东洲。澒洞十年金革，蓬勃一襟尘土，白雪向谁讴。濯足傍云水，披我老羊裘。
水调歌头·再和寄酬袁子英萧寺
作者：谢应芳
朝代：明
体裁：词

六载远相忆，一日似三秋。别后雪添蓬鬓，着述遣穷愁。几度欲寻安道，溪上片帆飞去，兴尽复回舟。明月出东海，隐约见琼楼。唤龙伯，击鼍鼓，舞阳侯。何时杯酒，重歌芦叶旧汀洲。多谢寄来双鲤，白雪阳春数曲，为我和巴讴。什袭付儿辈，好学制弓裘。
水调歌头·茅仲良初度席上赋
作者：谢应芳
朝代：明
体裁：词

秋色净如洗，南极瑞光多。秦驻山中隐者，弧矢挂烟萝。野老敲门看竹，珍重主人留客，呼酒泻金荷。为问春秋多少，笑道明年六十，勋业竟蹉跎。万钟禄，千驷马，待如何。洛阳城市，又看荆棘卧铜驼。且喜阶前玉树，五色鹓雏俱好，把此瑟琴和。一曲华胥引，双鬓雪儿歌。
水调歌头·茅仲良初度席上赋
作者：谢应芳
朝代：明

秋色净如洗，南极瑞光多。秦驻山中隐者，弧矢挂烟萝。野老敲门看竹，珍重主人留客，呼酒泻金荷。为问春秋多少，笑道明年六十，勋业竟蹉跎。万钟禄，千驷马，待如何。洛阳城市，又看荆棘卧铜驼。且喜阶前玉树，五色＊雏俱好，把此瑟琴和。一曲华胥引，双鬓雪儿歌。
水龙吟·题曹德祥水居
作者：谢应芳
朝代：明
体裁：词

旧家金谷园林，尽随海变桑田了。一湾流水，一枝修竹，菟裘将老。潇洒轩窗，波光隐映，笔床茶灶。但溪无六逸，林无诸阮，谁相与，论怀抱。不用沧洲洗耳，听风前、此君清啸。黄金台上，尽教尘土，聘车争道。鱼鸟情亲，渔樵邂逅，不时谈笑。看古来行路难行，真个是闲居好。
江城子
作者：谢应芳
朝代：明
体裁：词

阿翁初度宴重闱。正熙熙。醉如泥。春到阶庭，玉树长孙枝。座客持杯停寿曲，都听取，凤雏啼。明年蓬矢两弧垂。对佳期。试周期。看取干戈，俎豆弄金龟。彭祖春秋应八百，孙似祖，与年齐。
江城子·五月十二寿万拙斋
作者：谢应芳
朝代：明
体裁：词

去年今日泻天瓢。水滔滔。断蓝桥。阻我群仙，鸾鹤赴蟠桃。独有商羊偏喜雨，跳且舞，上山椒。今年南极见丹霄。射金蕉。瑞光摇。浇去胸中，磊块尽酕醄。莫厌琵琶弹旧曲，长听取，郁轮袍。
江城子·五月十二寿万拙齐
作者：谢应芳
朝代：明

去年今日泻天瓢。水滔滔。断蓝桥。阻我群仙，鸾鹤赴蟠桃。独有商羊偏喜雨，跳且舞，上山椒。今年南极见丹霄。射金蕉。瑞光摇。浇去胸中，磊块尽＊＊。莫厌琵琶弹旧曲，长听取，郁轮袍。
江城子·前作五月十二日寿万拙齐词，意有未
作者：谢应芳
朝代：明
体裁：词

去年今日访庞公。也匆匆。去城中。回首青山，带雨汗颜同。茅屋破来风转急，愁杀我，浣花翁。今年一笑喜相逢。海榴红。照帘栊。休把闲愁，牵系废歌钟。请看灰飞千里草，金满坞，总成空。
江山渔乐图
作者：谢应芳
朝代：明
体裁：七言绝句

数口妻儿网一张，船为家舍水为乡。江南江北山如画，欸乃声中送夕阳。
江阴张希尹以蚶杯饮予且曰是杯得自句曲张外史于今三十年请为赋诗
作者：谢应芳
朝代：明
体裁：四言诗

沟南老仙，出杯孔奇。酌言询之，杯从何来。匪兕而觥，匪玉而卮。不雕不锼，不覆不欹。谓为蚌耶，鹬胡弗持。谓为蛤耶，雀奚尔为。测海之蠡，其殆庶几。老仙笑言，子宜背窥。瓦垄之文，微蚶而谁。水族之秀，实生天池。昔逢仙人，观乃朵颐。曲糵为粻，华阳同归。转客我者，卅年于兹。如李白氏，杯鹦酌鹚。酾风酹月，朝斯夕斯。走亦何幸，数从宴娱。百忧俱忘，是用作诗。
沁园春
作者：谢应芳
朝代：明
体裁：词

借问黄花，过了重阳，如何始开。为客中陶令，逢他初度，尊前杜举，要我相陪。十日秋香，百年晚景，一笑今朝酒莫推。风光好，正凉生沆瀣，净洗氛埃。胸中华岳崔嵬。下笔处、长江滚滚来。且折花簪帽，剧谈清事，引杯看剑，聊适幽怀。健翮低云，修鳞蹭蹬，人道公非百里才。还知否，那黄河清也，白日悠哉。
沁园春
作者：谢应芳
朝代：明
体裁：词

冷笑班超，要觅封侯，弃了毛锥。看今来古往，虚名何用，朝荣夕悴，浮世堪悲。老我衣冠，傍人篱落，赖有平生铁砚随。西庄上，对溪山如画，鸥鹭忘机。相逢喜得新知。更不用黄金铸子期。把胸中磊块，时时浇酒，眼前光景，处处题诗。轻帽簪花，柔茵藉草，时复尊前一笑嬉。沈酣后，任南山石烂，东海尘飞。
沁园春
作者：谢应芳
朝代：明
体裁：词

四海烟尘，一棹风波，经行路难。幸儿孙满眼，布帆无恙，夫妻白首，青镜犹团。笠泽西头，碧山东畔，又与梅花共岁寒。新年好，有茅柴村酒，荠菜春盘。帝人莫笑儒酸。已烂熟思之不要官。任伏波强健，驱驰鞍马，磻溪遭遇，弃掷渔竿。霜满朝靴，雷鸣衙鼓，何似农家睡得安。闲亭里，唤山童把盏，野老交欢。
沁园春
作者：谢应芳
朝代：明
体裁：词

忆昔移家，着处偷生，拱有余霜。遭几番惊怕，青天霹雳，满怀愁闷，苍海汪洋。故步全非，新知误喜，袜线初无尺寸长。龙钟后，方马归伏枥，龟作支床。年来饮不盈觞。也不爱、花枝锦绣香。与山僧野老，交情淡淡，盘蔬盂饭，清话浪浪。燕子重来，桃花应笑，四壁空空一草堂。偿诗债，有隔年未了，连日犹忙。
沁园春
作者：谢应芳
朝代：明
体裁：词

忆昨秋风，送书画船，过杨柳洲。把锦囊倾倒，灯花共喜，棹歌归去，诗草仍留。坐榻高悬，家童偶语，此客寻常颇见不。襟怀好，比子猷寻戴，别样风流。别来一日似三秋。且喜花时可胜游。要寻山问水，春申故国，赋诗酾酒，季子高丘。醉帽簪花，吟茵藉草，莫笑疏狂老未休。回来也，有堂前旧燕，江上盟鸥。
沁园春
作者：谢应芳
朝代：明
体裁：词

竹与梅花，偃蹇冰霜，堪称二难。我依梅傍竹，借人茅舍，吟风弄月，坐个蒲团。梅样精神，竹般标致，遮莫清臞未是寒。柴门外，好一湖春水，似拍银盘。昔人恨橘多酸。我只笑青松也拜官。每醉时低唱，沧浪一曲，闲时高卧，红日三竿。儿辈前来，老夫说与，梅要新诗竹问安。余无事，只粗茶淡饭，尽有余欢。
沁园春
作者：谢应芳
朝代：明
体裁：词

脱屣红尘，移家碧山，娑罗树边。有两儿冠带，眼前腾踏，诸孙文采，膝下联翩。石几焚香，冰瓯涤笔，重注羲经得异传。余无事，但观云默坐，听雨高眠。龟巢幸与相连。饮湖水清如饮菊泉。问绛人甲子，今逾四百，皇家钟乳，何用三千。银艾忘情，玉枝无憾，一味清闲足引年。升平也，看天恩赐帛，雪发垂肩。
沁园春
作者：谢应芳
朝代：明
体裁：词

雪压新年，花开想迟，莺来甚难。喜杯有屠苏，春风滟滟，盘余苜蓿，朝日团团。六十年来，寻常交际，江海鸥盟总不寒。移家处，每涉园成趣，居谷名盘。忘情世味心酸。但吟得新诗似得官。尽教我低头，三间茅屋，从他高步，百尺危竿。白首无成，苍生应笑，不是当年老谢安。琴书里，且消磨晚景，受用清欢。
沁园春·寄昆山友人并自述
作者：谢应芳
朝代：明

泉石膏盲，尘土驱驰，还家鬓霜。想吟边茗碗，清风习习，醉中琴操，流水洋洋。口不雌黄，眼无青白，凫鹤从教自短长。闲居好，有溪篷钓具，林馆书床。春风宾主壶觞。坐慈竹轩中挹翠香。尽剧谈千古，神游混沌，高歌一曲，兴在沧浪。老我牛衣，怀人马帐，谁似彭宣到后堂。都传语，问鱼书久绝，兔颖何忙。
沁园春·寄昆山友人并自述
作者：谢应芳
朝代：明
体裁：词

泉石膏肓，尘土驱驰，还家鬓霜。想吟边茗碗，清风习习，醉中琴操，流水洋洋。口不雌黄，眼无青白，凫鹤从教自短长。闲居好，有溪篷钓具，林馆书床。春风宾主壶觞。坐慈竹轩中挹翠香。尽剧谈千古，神游混沌，高歌一曲，兴在沧浪。老我牛衣，怀人马帐，谁似彭宣到后堂。都传语，问鱼书久绝，兔颖何忙。
沁园春·寄询讲主
作者：谢应芳
朝代：明
体裁：词

每忆岩房，端石玄云，宣毫紫霜。想笔端风雨，不时萧飒，胸中渊海，无底潢洋。枫落寒江，草生春梦，欲说天机话甚长。知音者，有真能入室，好与连床。梅花窗下茶觞。小团月、烹来宝乳香。览吴淞夜月，珠江莹洁，昆山□□，□液淋浪。不出门庭，那知世态，金玉家家要满堂。长安市，似遗腥蝇聚，采□□□。
沁园春·寿杜默齐，时至仕，寓吴门僧舍，吾
作者：谢应芳
朝代：明

脱屐红尘，移家碧山，娑罗树边。有两儿冠带，眼前腾踏，诸孙文采，膝下联翩。石几焚香，冰瓯涤笔，重注羲经得异传。余无事，但观云默坐，听雨高眠。龟巢幸与相连。饮湖水清如饮菊泉。问绛人甲子，今逾四百，皇家钟乳，何用三千。银艾忘情，玉枝无憾，一味清闲足引年。升平也，看天恩赐帛，雪发垂肩。
沁园春·自述
作者：谢应芳
朝代：明
体裁：词

笠泽东头，翠竹渔庄，沧洲钓船。看三江雪浪，烟波如画，一篷风月，随处留连。巨□鲈鱼，团脐螃蟹，坐饮篷窗醉即眠。蒹葭畔，□不收笭箵，意若忘筌。向来四海戈鋋。好战舰都成赤壁烟。笑痴儿航海，空寻蓬岛，渔郎失路，漫说桃源。鸥社盟寒，歌声断续，烟水寥寥数百年。玄真子，有家传旧曲，重扣吾舷。
河鲀
作者：谢应芳
朝代：明

世言河鲀鱼，大美有大毒。彼美吾不知，彼毒闻已熟。其子小如芥，食之胀如菽。腹腴膏血多，目睥头项缩。烹？苟失饪，祸至不转瞩。或言直一死，轻命重口腹。尔来州里间，杯羹数家哭。譬诸安与史，甘用取颠覆。溺爱多不明，奚止一水族。作此河鲀诗，逢人敢忠告。
河鲀
作者：谢应芳
朝代：明
体裁：古风

世言河鲀鱼，大美有大毒。彼美吾不知，彼毒闻已熟。其子小如芥，食之胀如菽。腹腴膏血多，目睥头项缩。烹�苟失饪，祸至不转瞩。或言直一死，轻命重口腹。尔来州里间，杯羹数家哭。譬诸安与史，甘用取颠覆。溺爱多不明，奚止一水族。作此河鲀诗，逢人敢忠告。
洞庭胡敬之以余父执之交岁馈新橘凡十有馀年感无以报是用作歌
作者：谢应芳
朝代：明
体裁：古风

湖山清气钟而翁，生儿亦有古人风。年年送橘拜床下，甚愧我非庞德公。今年霜落洞庭早，橘熟先于葑田稻。青衣童子黄金丸，橘头摘来霜未乾。侬家食指百三十，分甘喜得皆波及。娇痴堪笑两曾孙，手弄金丸口欲吞。阿翁老饕三咽毕，□教食之还自吃。一枝一枝复一枝，翁有笑声孙亦咍。枯肠久似长卿渴，甘露适从仙亭来。楚江萍实不可得，华峰藕亦无人识。冷比雪霜甘比蜜，此句真可题此橘。韩子之诗今代无，借作报章挥我笔。怀哉故人家洞庭，七十二峰环翠屏。洛阳秋风尘满城，莫能污尔双鞋青。南山不烂黄河清，正须坐阅三千龄。山中旧识诸耆英，烦道老夫多寄声。
淮夷篇
作者：谢应芳
朝代：明
体裁：古风

大邦浙河西，吴郡称第一。淮夷著柘黄，来作豺虎窟。交邻无善道，西顾无勍敌。一鹗婴网罗，同气顿萧瑟。正朔仍奉汉，天恩满床笏。赋粟岁倍蓰，郿坞金日积。非无舶䑲风，海运不挂席。包藏狼子心，反覆莫可测。台阁两重臣，忍为枭獍食。井蛙自尊大，出入复警跸。爱弟宠且骄，开府门列戟。提兵几百万，势热手可炙。甲第连青云，圊溷东丹碧。瑶池长夜饮，《天魔舞》倾国。帷幄皆面谀，忠鲠即麾斥。权门竞豪奢，婪婪务怀璧。淮南旧巢穴，坐视成弃掷。出师理侵疆，所向辄败绩。邻兵贾馀勇，一举数州得。群凶纳降去，孤城独坚壁。奈何围数重，楼橹比如栉。炮车拂云汉，昼夜飞霹雳。宠弟既齑粉，左右皆股栗。短兵屡相接，苗獠与戮力。南濠百花洲，流血水尽赤。闭关甫期月，人面多菜色。蔬食犹八珍，骸骨爨下析。众叛已不知，豕突犹亲出。前徒忽投戈，回骑不数匹。一炬齐云楼，妻子随烟灭。缚虎送台城，咆哮气方息。嗟哉尔淮夷，亡命起仓卒。衡行十五载，贵富亦已极。雕墙底灭亡，斯理信勿忒。
渊明祠
作者：谢应芳
朝代：明
体裁：四言诗

晋室之危，一木讵支。我思古人，孤竹夷齐。彼薇西山，我菊东篱。薄言采之，可以乐饥。秋日凄凄，卉木具腓。匪菊之芳，吾将曷归。
满庭芳
作者：谢应芳
朝代：明
体裁：词

玉雪梨涡，锦云桃扇，紫箫双凤和鸣。觥船初棹，烟绕博山青。最喜清和天气，绿阴静、梅雨初晴。高斋里，马融书帐，风卷绛纱轻。华年才几许，培风健翮，曾试修程。偶归来林下，间听松声。笑道葵花似我，芳心在、向日长倾。黄河水，如今重看，朝□暮还清。
满庭芳·夏五雨窗言怀
作者：谢应芳
朝代：明
体裁：词

十里横山，一湾流水，东洲蕞尔孤村。移来田舍，山水对衡门。老我无能为矣，犁锄事、付与儿孙。湖田上，黄梅雨足，蛙鼓□声喧。亲朋三四老，须眉雪白，言笑春温。每携手相过，清事闲论。坐挹山光水色，茅柴酒、倾倒夸尊。章台路，马蹄尘土，不到紫苔痕。
满庭芳·寄江叔廉
作者：谢应芳
朝代：明
体裁：词

鸡犬相闻，溪山如画，梅花只在前村。逍遥杖屦，不过翟公门。前度春风已老，对芳草、还忆王孙。长安市，看花人去，车马正争喧。向来东海上，水南水北，如石如温。念鸥冷诗盟，何日重论。老我蓬蒿三径，开怀抱、赖有琴尊。公知否，萧斋雨漏，四壁篆书痕。
满庭芳·熊元修席上次韵
作者：谢应芳
朝代：明
体裁：词

尘拂风生，熏炉烟袅，剧谈天上人间。冯夷击鼓，白凤舞昆山。惊倒五陵年少，听三老、□角鸣湍。江南好，梅前菊后，天气带微寒。客来虽话别，重歌旧曲，不是阳关。笑闲云似我，时去时还。最喜烽烟尽息，青天净、一镜团团。重来也，寻盟鸥鹭，访竹问平安。
满江红·吴江阻风
作者：谢应芳
朝代：明
体裁：词

怪底春风，要将我、船儿翻覆。行囊里、是群贤相赠，数篇珠玉。江上青山吹欲倒，湖中白浪高于屋。幸年来、阮籍惯穷途，无心哭。归去也，瓶无粟。吟啸处，居无竹。看造物、怎生安顿，老夫盘谷。第四桥边寒食夜，水村相伴沙鸥宿。问客怀、那有许多愁，三千斛。
满江红·送马公振
作者：谢应芳
朝代：明
体裁：词

旧约寻梅，蹉跎过、小春时节。忽陇头人至，一枝先折。喜见春风颜色好，缟衣不受缁尘涅。把十年、湖海旧相知，从头说。三江上，沧洲雪。千墩下，珠林月。似许询支遁，总皆清绝。重看青山携素手，此情方解相思结。待满湖、冰泮柳风清，孤舟发。
满江红·送马公振
作者：谢应芳
朝代：明

旧约寻梅，蹉跎过、小春时节。忽陇头人至，一枝先折。喜见春风颜色好，缟衣不受缁尘＊。把十年、湖海旧相知，从头说。三江上，沧洲雪。千墩下，珠林月。似许询支遁，总皆清绝。重看青山携素手，此情方解相思结。待＊湖、冰泮柳风清，孤舟发。
漫兴十首
作者：谢应芳
朝代：明

甫里水东头，垂萝系客舟。客心清似水，吟鬓白于鸥。词赋知无用，干戈苦未休。篷窗三日雨，农事忆西畴。五十不富贵，蹉跎又六年。新愁添鹤发，故国暗狼烟。白帽看云坐，青灯听雨眠。痴儿书懒读，翻笑腹便便。吴地方千里，齐民总荷戈。人生无可奈，天运竟如何。米市黄金贱，沙场白骨多。故山时一望，老眼泪悬河。伐木烧官炭，中林霹雳飞。穷猿无可择，飞鹊更何依。野雨生稊稗，山风长蕨薇。儿曹能采拾，犹足慰年饥。吴女何多巧，《吴趋》作楚声。市廛方易肆，朱粉复倾城。压酒桃花坞，弹筝细柳营。将军正年少，相顾若为情。阖闾城下柳，谁种绿阴成。树系浮江马，枝迁出谷莺。朝家方用武，僧寺总屯兵。犹喜湖田熟，街头米价平。田舍方东作，州家要义兵。濒湖团水寨，斸石甃山城。柳暗村烟暖，芹香润雨晴。荷锄归未得，布谷为谁鸣。尽道从军好，封侯甚不难。羽书频报捷，相府即除官。北鄙烟尘远，东风雨雪寒。腐儒人共笑，白首鹿皮冠。太湖三百里，流血水云腥。战鼓有时歇，渔歌无处听。飘零孤雁白，惨澹远山青。题橘音书断，令人忆洞庭。近闻哀痛诏，使者出江东。兵革何时息？车书四海同。落梅春雨后，芳草夕阳中。俯仰长流涕，穷涂一老翁。
漫兴十首·其一
作者：谢应芳
朝代：明
体裁：五言律诗

甫里水东头，垂萝系客舟。客心清似水，吟鬓白于鸥。词赋知无用，干戈苦未休。篷窗三日雨，农事忆西畴。
漫兴十首·其七
作者：谢应芳
朝代：明
体裁：五言律诗

田舍方东作，州家要义兵。濒湖团水寨，斸石甃山城。柳暗村烟暖，芹香润雨晴。荷锄归未得，布谷为谁鸣。
漫兴十首·其三
作者：谢应芳
朝代：明
体裁：五言律诗

吴地方千里，齐民总荷戈。人生无可奈，天运竟如何。米市黄金贱，沙场白骨多。故山时一望，老眼泪悬河。
漫兴十首·其九
作者：谢应芳
朝代：明
体裁：五言律诗

太湖三百里，流血水云腥。战鼓有时歇，渔歌无处听。飘零孤雁白，惨澹远山青。题橘音书断，令人忆洞庭。
漫兴十首·其二
作者：谢应芳
朝代：明
体裁：五言律诗

五十不富贵，蹉跎又六年。新愁添鹤发，故国暗狼烟。白帽看云坐，青灯听雨眠。痴儿书懒读，翻笑腹便便。
漫兴十首·其五
作者：谢应芳
朝代：明
体裁：五言律诗

吴女何多巧，《吴趋》作楚声。市廛方易肆，朱粉复倾城。压酒桃花坞，弹筝细柳营。将军正年少，相顾若为情。
漫兴十首·其八
作者：谢应芳
朝代：明
体裁：五言律诗

尽道从军好，封侯甚不难。羽书频报捷，相府即除官。北鄙烟尘远，东风雨雪寒。腐儒人共笑，白首鹿皮冠。
漫兴十首·其六
作者：谢应芳
朝代：明
体裁：五言律诗

阖闾城下柳，谁种绿阴成。树系浮江马，枝迁出谷莺。朝家方用武，僧寺总屯兵。犹喜湖田熟，街头米价平。
漫兴十首·其十
作者：谢应芳
朝代：明
体裁：五言律诗

近闻哀痛诏，使者出江东。兵革何时息？车书四海同。落梅春雨后，芳草夕阳中。俯仰长流涕，穷涂一老翁。
漫兴十首·其四
作者：谢应芳
朝代：明
体裁：五言律诗

伐木烧官炭，中林霹雳飞。穷猿无可择，飞鹊更何依。野雨生稊稗，山风长蕨薇。儿曹能采拾，犹足慰年饥。
点绛唇
作者：谢应芳
朝代：明
体裁：词

弧矢休悬，举杯聊适栖迟意。明朝冬至。有酒还沉醉。堪笑神仙，要作长生计。人间世。金乌西坠。难把长绳系。
点绛唇
作者：谢应芳
朝代：明
体裁：词

老眼犹明，著书未了余生债。客来休怪，淡饭黄荠菜。踏雪观梅，清兴依然在。南门外，夜来寻戴。扶醉驮驴背。
点绛唇·初度作
作者：谢应芳
朝代：明
体裁：词

七十年前，抱麟虚负双亲梦。一襟空洞。生世曾何用。老我东门，瓜也无心种。松醪瓮。泻如铅汞。时与渔樵共。
点绛唇·和林韵
作者：谢应芳
朝代：明
体裁：词

往古来今，何人不道闲居好。忙多闲少。应被青山笑。蒲柳衰颜，我独惊秋早。茅斋小。几番掀倒。风雨都湿了。
点绛唇·海上归来
作者：谢应芳
朝代：明
体裁：词

海上归来，鬓毛枯似经霜草。薄田些少。茅屋园池小。三子犁锄，三妇供萍藻。村居好。兔园遗稿。是我传家宝。
点绛唇·点检龟巢
作者：谢应芳
朝代：明
体裁：词

点检龟巢，素琴弦断余何有。夫妻白首。相敬如宾友。三四孙儿，五色斑斓袖。梅花酒。为翁称寿。罗拜爷娘后。
点绛唇·谢万仲理惠帛
作者：谢应芳
朝代：明

彩翼双凫，寄来一幅天机锦。纯绵绝品。将意何勤恁。岁晚空山，不怕冰霜凛。西风紧。便添袍＊。被德吾无隐。
点绛唇·谢万仲理惠绵
作者：谢应芳
朝代：明
体裁：词

彩翼双凫，寄来一幅天机锦。纯绵绝品。将意何勤恁。岁晚空山，不怕冰霜凛。西风紧。便添袍缊。被德吾无隐。
烈妇歌
作者：谢应芳
朝代：明
体裁：古风

陈君手持烈妇碑，劝我为作烈妇歌。人生自古孰无死，烈妇之死名不磨。本是东沧小家女，粉黛不施眉自妩。父怜母惜忍违离，纳婿于家半年许。阿爷从军气颇粗，欲杀不义奔京都。手持芒刃机不密，身落祸坑家乃屠。绣衣郎君元帅子，少年绝爱倾城美。愿言携手与同归，即免枭首尸诸市。郎君满屋堆黄金，安知难买烈妇心。耳边言逐飘风过，腹内怨含沧海深。骂声不绝郎君怒，马上挥刀斫头去。双鸾羞对青铜镜，全家甘赴黄泉路。娟娟肌体娇如雪，烈烈肝肠坚似铁。一团冤血注娄江，至今流水声呜咽。男儿读书峨冠巾，偷生或忍忘君亲。奴颜婢膝曳朱紫，得不愧此裙钗人。呜呼，得不愧此裙钗人！
狗寨谣
作者：谢应芳
朝代：明
体裁：古风

往闻淮西军食人，狗亦有寨屯如军。是时江南幸无事，尚谓传者言非真。安知吾乡今亦尔，地方百里皆荆榛。三村两村犬成群，见人如见东郭㕙。跳踉大啖猛于虎，跛跎高踞声狺狺。路旁青草堆白骨，天外飞鸢衔断筋。征夫早去胆欲落，冤鬼夜哭情难伸。可怜性命葬馋腹，往往多是还乡民。向来丧家狗绝食，遗骸或与狐狸分。乘时为暴至若此，此事千古同悲辛。寝皮食肉不可得，张牙弄爪何由驯。虞廷九官分厥职，益必掌火山泽焚。犬乎犬乎，胡不革尔心，全尔身。主尔主，邻尔邻，摇尾乞食仍相亲，毋使狗砦之名天不闻。
独孤公桧诗
作者：谢应芳
朝代：明
体裁：古风

忆昔十五六，好古尊前贤。初闻独孤桧，快睹曾争先。苍然一株蘖旧根，皴皮错节枝叶蕃。适逢夜雨半身湿，宜是往年甘露痕。孔明庙前柏相似，乃在陈司徒庙之后园。乡来陵谷忽变改，造化劫灰飞入海。神焦鬼烂救不得，桐乡自此无光彩。幸存一曲阑干石，题公姓字留遗迹。石苔斓斑土花碧，相伴铜驼非荆棘。余从海上避兵归，几度摩挲长太息。怀哉古之人，好贤意无穷。咏甘棠，爱召伯，赋菉竹，美武公。宪公此树堪比隆，后人宁不仰高风。玄都道士桃千树，一会区区岂难措。龙钟野老及群英，亦愧因循坐迟暮。桧乎桧乎重培植，风枝相樛霜干直。邦人具瞻仰遗德，见树犹如见颜色，六百二十五年如一昔。
玉山以余欲徙居淞江之东设席书画舫邀袁子英陆元祥恢上人用江东日暮云分韵赋诗以饯余得江字用以留别
作者：谢应芳
朝代：明
体裁：古风

浮家野老双眉厖，捩柁欲度吴淞江。东将入海钩涛泷，玉山山中别老庞。西池之屋如艂艭，左图右书堆满窗。灯花摇摇落银釭，葡萄滟滟倾玉缸。四檐白雨飞流淙，若裂娲石银河洚。主人长歌客按腔，翕然钟鼓相击撞。酒酣捉笔如长杠，千军可扫鼎可扛。诸公大才齐楚邦，骚坛老将森麾幢。客来投戈乞受降，乃辱赠以白璧双。明朝短棹缆解桩，冯夷前驱鼓逄逄。海滨怀人倚石矼，书筒好寄黄耳尨。
玉山邀至同里法喜寺饮别是夕酒醒梦回宿雨初霁月明可喜即景赋诗兼写送别之意
作者：谢应芳
朝代：明
体裁：五言律诗

风吹雨脚断，月到天心明。孤鹤有清梦，荒鸡非恶声。南浦明朝别，西湖几日程。棹歌人正苦，莫上石头城。
琼花行送盛克明教授归维扬
作者：谢应芳
朝代：明
体裁：古风

扬州好花非不多，奈尔绝品无双何。水沈香滑素玉蕊，琉璃滑叶青瑶柯。东风二月花时节，二十四桥香浸月。小山丛桂避芳尘，东阁官梅褪残雪。向来名士多品题，栝香御史今亦知。何日移春献天子，不负此花天下奇。
瓜隐为昆山邵济民赋
作者：谢应芳
朝代：明
体裁：古风

药壶旧悬红杏林，瓜庐今在清江浔。南柯太守了无梦，东陵故侯同此心。灌园自捧汉阴瓮，抱蔓别作黄台吟。□我坐驰三百里，何由缩地重相寻。
申仲义录事杭州来议论慷慨风节可喜作此以赠
作者：谢应芳
朝代：明
体裁：七言律诗

客来试问钱塘事，冠盖都非旧日人。尚喜西湖堪种菊，不知东海欲扬尘。手题王粲《登楼赋》，头戴陶潜漉酒巾。如此江山如此客，政须倾倒洞庭春。
登金牛台
作者：谢应芳
朝代：明
体裁：古风

六龙城西吕城东，奔牛古堰卧两虹。谁筑高楼水中沚，野有蔓草牛无踪。河边青苔生白骨，刀创箭瘢犹未没。问知八十一年前，战死当时皆义卒。铁马遁去刘将军，大家牵羊走燕云。二百山河献明主，北驼南象今纷纷。登临且喜得佳客，鞠育青青已堪摘。浮云世事勿复论，一醉西风真上策。
盛彦英隐居太湖之阴号具区耕叟命仆作诗以歌咏其乐云
作者：谢应芳
朝代：明
体裁：古风

脱屣东华尘，躬耕太湖滨。桑麻接邻里，鱼鸟情相亲。閒时读书牛背上，安知六国方攻秦。东风二月桃花雨，布谷飞来向人语。一犁初破陇头春，黄犊出阑健如虎。羲农世远莫可追，南山石烂无足悲。悲歌笑宁戚，夜半犹未已。人间閒是非，何用污牛耳。我田已耕春昼閒，樵童随我看青山。日暮归来一壶酒，我歌呜呜童拍手。童拍手，儿饭牛，一天星月烂不收。重捻戏笛作三弄，七十二峰俱点头。
石箭头歌
作者：谢应芳
朝代：明
体裁：古风

南山烂尽苍云根，飘风势欲倾昆崙。何物老砮作遗镞，神镵鬼削秋无痕。沉沙不随戈戟折，太阴玄精壮冰结。五丁假手出重泉，犹带尧时九乌血。羵羊肝胆破，尼子走折足。独有老于菟，坐啸风满谷。猿臂将军骨已枯，苍头庐儿金仆姑，时乎时乎奈尔砮。
祭顾玉山诗
作者：谢应芳
朝代：明
体裁：古风

于乎玉山翁，先世吴右族。生逢元盛时，当路屡推毂。辞荣乐萧散，竟蕴璞中玉。早持万金产，转手授家督。不为五岳游，家园莳花竹。读书数千卷，旁覈聃与竺。非无酒如渑，过客佳乃肃。徒见驷马车，未若一儒服。缁黄粲然者，待遇亦刮目。常言性嗜诗，趣味胜粱肉。兴来抉云汉，毫端注飞瀑。词林采英华，琰刻播芬馥。承平三十年，啸傲心自足。世故一变更，十室九颠覆。幽栖绰山下，拟比王官谷。时余逃难来，憔悴如病鹄。相见恨殊晚，姓名闻已熟。夜饮嘉树轩，明朝杯又续。高堂桂花秋，金钗剪银烛。双歌棹觥船，洗我愁万斛。一留两月馀，坐客常五六。写图纪觞咏，坠水亦有曲。连床可诗斋，清话屡同宿。择邻移我家，岁晚安且燠。奈何鼙鼓声，忽若雷震屋。娄人悉惊散，我亦猿失木。萍漂甫里东，卖文如卖卜。感翁数相过，馈问慰穷蹙。翁亦客槜李，远避赋蛇毒。山川郁相望，诗筒时往复。陵谷复一变，翁归理松菊。松菊理未能，蒺藜俄困辱。余舟榜笠泽，访旧宿西塾。夜深屏舆隶，促膝语心腹。春风旧池馆，荒烟秋草绿。朝廷更化初，召役事重穋。挈家赴临濠，星言去程速。送行愧邹游，口占谢龟缩。诗去秋复春，客来书满幅。念我及儿辈，举室蒙记录。自言多疾疢，经年在床褥。郁攸屡惊吓，使我长觳�。尚须手颤定，亲札寄篇牍。安知仅逾月，遽尔闻不禄。初疑传者讹，细问泪盈掬。嗟余老异乡，知己失鲍叔。芜辞叙畴昔，哀吟甚于哭。神交死如生，歆此杯中醁。
祭顾玉山诗
作者：谢应芳
朝代：明

于乎玉山翁，先世吴右族。生逢元盛时，当路屡推毂。辞荣乐萧散，竟蕴璞中玉。早持万金产，转手授家督。不为五岳游，家园莳花竹。读书数千卷，旁覈聃与竺。非无酒如渑，过客佳乃肃。徒见驷马车，未若一儒服。缁黄粲然者，待遇亦刮目。常言性嗜诗，趣味胜粱肉。兴来抉云汉，毫端注飞瀑。词林采英华，琰刻播芬馥。承平三十年，啸傲心自足。世故一变更，十室九颠覆。幽栖绰山下，拟比王官谷。时余逃难来，憔悴如病鹄。相见恨殊晚，姓名闻已熟。夜饮嘉树轩，明朝杯又续。高堂桂花秋，金钗剪银烛。双歌棹觥船，洗我愁万斛。一留两月馀，坐客常五六。写图纪觞咏，坠水亦有曲。连床可诗斋，清话屡同宿。择邻移我家，岁晚安且燠。奈何鼙鼓声，忽若雷震屋。娄人悉惊散，我亦猿失木。萍漂甫里东，卖文如卖卜。感翁数相过，馈问慰穷蹙。翁亦客槜李，远避赋蛇毒。山川郁相望，诗筒时往复。陵谷复一变，翁归理松菊。松菊理未能，蒺藜俄困辱。余舟榜笠泽，访旧宿西塾。夜深屏舆隶，促膝语心腹。春风旧池馆，荒烟秋草绿。朝廷更化初，召役事重穋。挈家赴临濠，星言去程速。送行愧邹游，口占谢龟缩。诗去秋复春，客来书满幅。念我及儿辈，举室蒙记录。自言多疾疢，经年在床褥。郁攸屡惊嚇，使我长觳？。尚须手颤定，亲札寄篇牍。安知仅逾月，遽尔闻不禄。初疑传者讹，细问泪盈掬。嗟余老异乡，知己失鲍叔。芜辞叙畴昔，哀吟甚于哭。神交死如生，歆此杯中醁。
竹素斋
作者：谢应芳
朝代：明
体裁：四言诗

天人交敷，牺画马图。文明九丘，科斗六经。于昭日星，漆书汗青。姬公宣尼，斯文缉熙。为世范仪，百家之多。继圣惟轲，如江如河。竹兮素兮，文所寓兮。开牖户兮，尔于其中。朴斫磨砻，德业攸崇。苟习其辞，舍己弗治。虽多奚为，余言若兹。亶弗尔欺，亦以自规。
答徐伯枢见寄二首
作者：谢应芳
朝代：明

十载风尘走朔南，白头如雪面如蓝。借车载具家频徙，应俗为文笔大惭。茅屋雨添苔上壁，竹林烟护笋抽簪。别来行路难行甚，何夕挑灯细与谈。杜宇催归不绝声，知君归计正留情。东胶茶焙春烟暖，西堠花村夕照明。音信尚烦黄耳寄，交情不负白鸥盟。明年筑室相邻住，儿辈求田与力耕。
答徐伯枢见寄二首·其一
作者：谢应芳
朝代：明
体裁：七言律诗

十载风尘走朔南，白头如雪面如蓝。借车载具家频徙，应俗为文笔大惭。茅屋雨添苔上壁，竹林烟护笋抽簪。别来行路难行甚，何夕挑灯细与谈。
答徐伯枢见寄二首·其二
作者：谢应芳
朝代：明
体裁：七言律诗

杜宇催归不绝声，知君归计正留情。东胶茶焙春烟暖，西堠花村夕照明。音信尚烦黄耳寄，交情不负白鸥盟。明年筑室相邻住，儿辈求田与力耕。
简吴江朱志道诸昆仲
作者：谢应芳
朝代：明
体裁：七言律诗

去年长至听埙篪，转眼今年又此时。棣萼喜存兵后树，梅花早绽雪前枝。西山近日无烽火，东阁何人共酒卮。儿辈此归今问讯，吴音变楚莫相疑。
简无锡华景彰
作者：谢应芳
朝代：明

百书不如一见面，此语信然胡未然。灯花有约半年久，桂子已落中秋前。东门种瓜抱溪瓮，西斋瀹茗？山泉。少游乡里乐如此，应笑鸢飞瘴海天。
简无锡华景彰
作者：谢应芳
朝代：明
体裁：古风

百书不如一见面，此语信然胡未然。灯花有约半年久，桂子已落中秋前。东门种瓜抱溪瓮，西斋瀹茗�山泉。少游乡里乐如此，应笑鸢飞瘴海天。
简熊元修
作者：谢应芳
朝代：明
体裁：七言律诗

怜君苦有软脚疾，愧我贫无挑药钱。此日尺书重问讯，何时杖策与周旋。湖乡地湿黄梅雨，舍馆窗含绿艾烟。犹喜东家人好事，银瓶长送酒如泉。
简钱士远
作者：谢应芳
朝代：明
体裁：六言诗

一榻青苔对雪，五湖春水流嘶。欲遣长须觅酒，聊将短札题诗。
红梅
作者：谢应芳
朝代：明
体裁：七言律诗

前代支郎亦异哉，白云堆里植红梅。树经劫火多番换，花向春风二月开。邻舍杏桃多赧色，禅林草木绝纤埃。一时想像题诗去，别日寻芳载酒来。
结茅东郭岁晚言怀
作者：谢应芳
朝代：明
体裁：五言律诗

过客应相笑，衰翁未得閒。酒经方补注，诗稿又重删。藜杖家家竹，篮舆处处山。数朝天色冷，高卧掩柴关。
绝句
作者：谢应芳
朝代：明
体裁：五言绝句

屈原沈江死，扬雄投阁生。一时生死计，千古是非名。
群鼠
作者：谢应芳
朝代：明
体裁：古风

群鼠穿我墉，昼出不我避。苍头生执之，赤手遭□噬。号呼惊四筵，狸奴尽呼至。群狸视如盲，鼠辈从此逝。老我气力衰，长吁夜无寐。
老病
作者：谢应芳
朝代：明
体裁：五言律诗

乾坤如许大，老病此江滨。无酒可留客，青山应笑人。幅巾方竹杖，青草落花茵。卖得《长门赋》，相如未是贫。
耕隐为萧徵士作
作者：谢应芳
朝代：明
体裁：古风

兰陵溪上梅花村，世居齐梁之子孙。濒溪沃壤足禾黍，教子读书深闭门。时人笑渠生理拙，渠亦笑人多覆辙。春来乌犍一犁雨，岁晚黄精三尺雪。有时独速舞短蓑，饭牛别作耕田歌。长安车马自尘土，奈尔濯足沧浪何。君不见苏秦为无田负郭，平生不识耕田乐。奴颜婢膝谒诸侯，黄金载多祸随作。君今有田兼有书，夜亲灯火朝犁锄。只恐一朝富贵逼人去，猿鹤笑人留不住。
腊月
作者：谢应芳
朝代：明
体裁：五言律诗

腊月无多日，行年七十三。浮生空自老，往事日多惭。南国山皆赭，东郊草未蓝。萧条江郭外，云瞑雪毵毵。
腊月二日偕俞宽仲过筱泾僧舍蒙举似近诗次韵一首
作者：谢应芳
朝代：明
体裁：七言律诗

故国溪山各远离，倚楼长笛为谁吹？相逢山海三生石，共惜边风两鬓丝。客舍暂如桑下宿，世涂危甚剑头炊。明朝果若西庵去，更约匡衡细说诗。
自和述怀韵
作者：谢应芳
朝代：明
体裁：七言律诗

曾闻社酒可治聋，椑榼分来谢阿翁。才士谩磨龟砚石，贵人多佩虎符铜。人前出语羞称好，杯后为文错送穷。连日昏昏如病蜮，不知春到楝花风。
至正丁酉冬昆山顾仲瑛会客芝云堂适时贵自海上来以黄柑遗之仲瑛分饷坐客喜而有作属余及陆良贵袁子英等六客同赋
作者：谢应芳
朝代：明
体裁：古风

青巾西来食人肉，逃难西来采黄独。上书不伏光范门，忍饥宁负将军腹。玉山燕客客满堂，香柑新带永嘉霜。分金四座照人眼，漱玉三咽清诗肠。山中椰瓢大如斗，吴姬擘来荐春酒。酒酣遥指洞庭山，为问木奴曾贡否。频年两浙阻兵戈，黄柑绿橘不相过。此时共享此佳果，胡不取醉花前歌。汉庭传柑还赐宴，应念江南久征战。圣恩有语复蠲租，可奈数州人已无。
舟中怀辛至善
作者：谢应芳
朝代：明
体裁：五言律诗

春草绿如许，之人犹未归。江东云度水，马上雨沾衣。王事驱驰久，家乡信息稀。多情旧时燕，还绕画梁飞。
苏武慢·赠徐伯枢
作者：谢应芳
朝代：明
体裁：词

兰雪衣衿，芝雪冠佩，欬唾动成珠玉。芳草萋迷，蓬莱杳渺，皎皎白驹空谷。濯发沧洲，怡颜芳树，乐甚从伶丝竹。问天生、湖海元龙豪气，肯令消缩。君不见二陆联芳，三苏接武，声动九重黄屋。天上碧桃，日边红杏，真足快人心目。拂袖东胶，出门西笑，莫恋故园松菊。看浊河、流水重清，齐唱太平遗曲。
苏武慢·赠徐伯枢
作者：谢应芳
朝代：明

兰雪衣衿，芝雪冠佩，＊唾动成珠玉。芳草萋迷，蓬莱杳渺，皎皎白驹空谷。濯发沧洲，怡颜芳树，乐甚从伶丝竹。问天生、湖海元龙豪气，肯令消缩。君不见二陆联芳，三苏接武，声动九重黄屋。天上碧桃，日边红杏，真足快人心目。拂袖东胶，出门西笑，莫恋故园松菊。看浊河、流水重清，齐唱太平遗曲。
荐福寺红梅诗
作者：谢应芳
朝代：明
体裁：古风

红梅阁下红梅树，陵谷变时风拔去。尧峰老禅归故山，觅得孤根栽旧处。年年春到花时节，一枝五出胭脂雪。春风笑面岁寒心，光尘混融风韵别。老禅道服忘妍丑，品题假我扶犁手。黄州定慧海棠花，可与齐名传不朽。月香水影象王宫，杂花世界将无同。几度拈花有人笑，吾将请问瞿昙翁。
菩萨蛮·七夕作
作者：谢应芳
朝代：明
体裁：词

锋棱磨尽方藏拙。老怀羞对天孙说。风叶动清商。依稀似九章。飘萧双鬓雪。卧看弯弯月。月缺有时圆。人无再少年。
蓦山溪·遣闷，至正丙申作
作者：谢应芳
朝代：明
体裁：词

无端汤武，吊伐功成了。赚尽几英雄，动不动、东征西讨。七篇书后，强辨竟无人，他两个，至诚心，到底无分晓。髑髅满地，天也还知道。谁解挽银河，教净洗、乾坤是好。山妻笑我，长夜饭牛歌，这一曲，少人听，徒自伤怀抱。
蝶恋花·赠万彦述莺胶重谱
作者：谢应芳
朝代：明
体裁：词

一曲求凰弹越调。红叶殷勤，凤已成双了。纤翠轻裾云缥缈。多情佩有宜男草。十月小春天气好。春到南枝，梅蕊含微笑。珍重画眉人起早。风流不让张京兆。
西江月
作者：谢应芳
朝代：明
体裁：词

老大无人青眼，凄凉柰尔黄花。秋来杯酌断流霞。兀对江山如画。梦里去寻东老，觉来欲唤西家。山童羞说未能赊。报道点茶来也。
西江月·与邓景文先生干借姜尧章词
作者：谢应芳
朝代：明
体裁：词

十载不歌金缕，秋娘已负青年。朝云飞过画楼前。无复为人留恋。默坐鹧鸪声里，寻思白石词仙。好将花样更流传。重睹春风人面。
西江月·与邓景文先生干借姜尧章词
作者：谢应芳
朝代：明

十载不歌金缕，秋娘已负青年。朝云飞过画楼前。无复为人留恋。默坐鹧鸪声里，寻思白石词仙。好将花样更流传。重观春风人面。
西江月·题画
作者：谢应芳
朝代：明
体裁：词

缘树云林窅窕，青苔石磴萦纡。两人杯下曳长裾。应是山中巢许。空谷似闻樵斧，危桥不断徵车。谁来为我借茅庐。来与白云同住。
西湖曲
作者：谢应芳
朝代：明
体裁：词

西湖春水绿于酒，西湖女儿娇似柳。依稀二月三月春，攀折千人万人手。我有一索青铜钱，明朝也买下湖船。试歌断臂孤儿曲，湖上岂无人解传。
西胶山下雪晴
作者：谢应芳
朝代：明
体裁：古风

一夜雪深二尺强，石人堕指冰蚕僵。犹喜金乌两翅冻不折，天明飞出海上之扶桑。老夫晨起胶山下，风景看来浑似画。连山万顷玉为田，隔水数家银作舍。田中筑城团义兵，日高未饭饥肠鸣。黄泥冻地硬如铁，白柄短锄铿有声。不辞受寒饿，但恐亏工程。将军踏雪来点名，万夫鹄立颤且惊。马前壮士五色□，棒头性命鹅毛轻。余生悔不习兵法，雪夜擒吴书奏捷。客阎抱膝漫悲歌，奈尔义兵寒若何。
贺圣朝·马公振见访，以词留别，喜而和之
作者：谢应芳
朝代：明
体裁：词

吴淞旧雨相邻住。喜复来今雨。那时因遇。十年艰险，剑头炊黍。如今相见，衰颜醉酒，似经霜红树。湖山佳处。登高望远，遍题诗去。
贺润天泽住持保宁寺
作者：谢应芳
朝代：明
体裁：七言律诗

横林之北横山西，孤村流水古招提。青苔一径童不扫，白云半间人共栖。松枝甘露落麈尾，桂子香风吹麝脐。我来欲问生公石，道价孰与生公齐。
赠庆别驾
作者：谢应芳
朝代：明
体裁：七言律诗

台州别驾不之官，烟水孤村共岁寒。偶有浊醪留晚酌，旋挑生菜簇春盘。三年邻里通家好，四海兵戈行路难。且喜门前金色柳，东风堪作画图看。
赠杨君济县丞
作者：谢应芳
朝代：明
体裁：古风

我昔昆山锄白云，高轩访我麋鹿群。我今长洲钓明月，君复过此寂寞滨。感君相知式相好，与君谈笑开怀抱。坐分半席白鸥沙，满目青山净如扫。社公雨晴风作恶，村北村南花自落。劝农来往杏花村，鸡犬不惊田舍乐。君归哦松坐松阴，我舟更入菰蒲深。钓钩无饵勿语人，但说烟波无处寻。
赠章彦复省掾
作者：谢应芳
朝代：明
体裁：五言律诗

相约揽秋色，淞江来小舟。留人十日雨，洗耳百花洲。祖逖鞭方著，张良箸欲筹。吾庐吾自爱，霜菊晚香幽。
赠笔生王伯纯
作者：谢应芳
朝代：明
体裁：古风

时方用武我业儒，王生卖笔来吾庐。生承世业霅溪上，制笔特与常人殊。宣城阻兵十三载，犹喜山中老㕙在。拔来秋颖带微霜，缚得铦锥含五彩。昔年草创供玉堂，玉堂仙人云锦裳。三缣一字不易得，笔价亦与时俱昂。莫怪年来弃如土，扫除风尘必斨斧。生今卖笔我卖文，何异适越资章甫。呼儿亟用买一束，为我写成怀古录。吾儿作字三叹赏，八法以之随意足。我有好音生可知，用笔将见文明时。诸公笔谏佐明主，老我笔耕笺古诗。逝将重作毛颖传，为记频年遭薄贱。牵联为生书姓名，字业不随陵谷变。中秋适逢酒禁开，椰瓢酌生新泼醅。酒酣仰视月中兔，长啸一声归去来。
赠董明府惠炭
作者：谢应芳
朝代：明
体裁：七言律诗

范叔寒多正不禁，乌薪重惠比乌金。赊来脱粟忙炊粒，留得焦桐好制琴。环堵一龛春盎盎，丽谯三鼓夜沉沉。砚池冰释龙香暖，写我朝来抱膝吟。
赠道传上人
作者：谢应芳
朝代：明
体裁：五言律诗

偶识庐山远，山庄借屋居。拨云分腊酒，踏雪送寒蔬。门俯溪光迥，窗含野色虚。相过两不厌，灯火案头书。
踏车妇
作者：谢应芳
朝代：明
体裁：古风

吴田水深三尺许，总是去年秋暮雨。劝农使者催春耕，田甲频挝水车鼓。江村破屋能几家，几家妇姑俱踏车。蓬飞两鬓赤双脚，亦有儿女双髻丫。淞江太湖愁满眼，白汗沾衣足生趼。车轮辘辘羊角转，水波翻翻龙舌卷。春来十日九不晴，怕闻鹁鸠呼雨声。滂沱才俾片时久，辛苦又加三日程。当家岂无夫与子，打鱼日籴去城市。城中禁米难出关，田上忍饥还戽水。四郊未种围田谷，三边已运官仓粟。安得木牛为木龙，运水疾于牛走陆。西林日落田妇归，隤岸白烟鱼虎飞。诗翁独立长太息，何处青山有蕨薇。
迁居
作者：谢应芳
朝代：明
体裁：五言律诗

逃难居频徙，幽怀孰与论。昆山一舍地，湓浦数家村。老去仍为客，朝来又抱孙。雨馀春韭绿，生意满东园。
过吴江三高祠
作者：谢应芳
朝代：明
体裁：古风

三高祠前秋水波，客来吊古悲且歌。季鹰鲁望桑梓敬，蠡也笾豆理则那。生为越人身相越，百计谋吴吴乃灭。真忧乌喙将无情，兔死狗烹肝脑裂。飘然携家湖海游，捧心人与同扁舟。越人誇功铸金像，于吴孰曰非仇雠。行装重宝久弥厚，清高之风绝何有。奉尝堪笑木肠儿，忍睹荒台麋鹿走。江风肃肃枫叶寒，扣舷折我青琅玕。灵胥怒抉海潮起，殷若雷鸣过雪滩。
过无锡书所见
作者：谢应芳
朝代：明
体裁：古风

朝发吴门东，暮宿锡山下。隔墙语呜咽，云是流移者。生来本村居，白首事耕稼。居城仅期月，区区避兵马。狂奴称老虎，咥人空四野。城降人出关，方□虎遭呙。里胥俄促人，负郭一网打。监官驱上船，寸步不少假。不知遣何之，骨肉忍相舍。□□哭声悲，涕与泪交泻。同行千数人，瘦骨皆□把。铁索连系颈，俯首若喑哑。天高恐未闻，尔悲知者寡。
过无锡口号
作者：谢应芳
朝代：明
体裁：古风

丞相楼船搥大鼓，铁骑前驱猛于虎。纷纷鼠辈敢横行，与我官军战河浒。落日未落悬林梢，一天杀气风骚骚。官军纵火鼠入窟，太湖水阔阳山高。相君贤似唐裴度，岂无将军如李愬。兜鍪戴雪捣贼巢，一夕湖船可飞渡。我有一寸铁，愿作将军箭。将军三箭定阳山，湖水依然净如练。
过显庆寺
作者：谢应芳
朝代：明
体裁：七言律诗

六载重来释氏家，一瓯新啜赵州茶。杏花风后春何冷，柏子庭前日未斜。拄杖赖能无潦倒，阙文烦为补《楞伽》。要听说法频来往，且喜平桥路不赊。
过邹道乡先生墓有感
作者：谢应芳
朝代：明
体裁：古风

忠公天下士，夙学能慎独。平生寸心赤，耿耿照黄屋。元符引裾谏，痛甚贾生哭。上言正中宫，下言斥当轴。直道时不容，除名窜荒服。建中及崇宁，宠辱手翻覆。炎蒸岭南地，文章散青馥。晚岁归故山，林庄竟薶玉。向来望佳城，郁郁暗松竹。今为禾黍区，春雨耕觳觫。翁仲知何归，云仍困无告。嗟余佔毕生，斯文赖私淑。愿言理侵疆，重植宰上木。愚公将移山，自谓计已熟。精卫欲填海，可奈力不足。伤心复伤心，残碑卧荒麓。
过震泽留别智愚隐长老苏昌龄先生
作者：谢应芳
朝代：明
体裁：七言律诗

淞江太湖春水生，湖边白鸥寻旧盟。远公沽酒壮行色，坡老赋诗慰别情。燕子日长书屋静，柳花风飏钓丝轻。相过不负青山约，一棹夷犹两日程。
过鸿山访孟伯坚周履道不遇
作者：谢应芳
朝代：明
体裁：七言律诗

班马文章驾并驰，云龙追逐去何之？门前流水垂杨柳，屋上青山叫子规。三月又逢修禊日，一觞还忆太平时。可怜潦倒无家客，满目风尘两鬓丝。
送李彦明归高邮
作者：谢应芳
朝代：明
体裁：古风

老夫归从东海头，春风送客归秦邮。出门复睹雁北乡，物我喜得同悠悠。吴船鼓棹渡江去，乌轮正挂扶桑树。桃花倚岸笑相看，杜宇催人啼不住。征袍十年尘土多，濯缨今年《沧浪歌》。一百五日寒食雨，三十六湖春水波。交游台榭剪荆棘，继美前修集佳客。谁能唤起老龙眠，重写耳孙湖上宅。
送秦宜仲主簿之京
作者：谢应芳
朝代：明
体裁：七言律诗

丈夫不洒离别泪，杯酒聊发《玲珑》歌。黄杨闰馀岁已久，红杏日边春正多。子瞻手携铁柱杖，太白足上金銮坡。凤台佳景必重赋，千万寄语来薜萝。
送秦彦明
作者：谢应芳
朝代：明
体裁：古风

美人木兰舟，春风挂帆去。舟轻疾如飞，可喜亦可惧。浙江多风波，越山暗烟树。孤月照篷窗，今夜宿何处？
逸庵诗为吴子明作
作者：谢应芳
朝代：明
体裁：五言排律

日高三丈馀，先生睡初起。雪屋烧暖香，行庖鲙冰鲤。逍遥白毡巾，傲睨乌皮几。钩帘对青山，倚杖看流水。世事了不闻，无劳洗吾耳。
遣兴和马公振韵
作者：谢应芳
朝代：明
体裁：七言律诗

马图莫怪出河迟，世事方如理乱丝。莲叶有巢龟已老，竹花无实凤仍饥。篱边艇子供垂钓，林下樵童许看棋。苜蓿一盘三丈日，老妻晨起案齐眉。
避雨
作者：谢应芳
朝代：明
体裁：五言律诗

系马庱亭东，邮亭似鹤笼。长河飞白雨，高树洒清风。州界才相接，乡音便不同。野人来问字，错认是扬雄。
邀高则诚郊居小集
作者：谢应芳
朝代：明
体裁：七言律诗

别多无那苦相忆，赖有尺书时往来。逢人为说乌宝传，此客合贮黄金台。北风尘土岁云暮，南湖水波冰欲开。扁舟短棹日相□，元出西郭看野梅。
重游虎丘寺
作者：谢应芳
朝代：明
体裁：七言律诗

不谒闾丘谒虎丘，幅巾藜杖兴悠悠。飘萧白发三千丈，来往青山八十秋。宝地近曾为战垒，剑池今复属禅流。老松知我题诗意，也学生公石点头。
金缕曲
作者：谢应芳
朝代：明
体裁：词

卜宅椒园里。响丁丁、风斤月斧，杏梁飞起。窗户青红烟树绿，尡耀碧山邻里。鸡共犬、也知轮美。燕子飞来堂下舞，似轻盈、掌上人堪喜。更可爱，新桃李。长洲水接淞江水。好秋风、鲈鱼莼菜，葑田菰米。艳□□□□□□，□屋神仙罗绮。□□□、□□□□。楚舞吴歌娱晚景，内台盘、春笋奉甘旨。五马贵，未足拟。
闻玉山顾隐居以赋役入城负疾而归而山中花竹多为有区区怀思寄诗代简
作者：谢应芳
朝代：明
体裁：七言律诗

闻道庞公也入城，还家风雨近清明。催租人去诗仍好，市药童归病已轻。尚喜竹林青笋出，不嫌花径紫苔生。野夫得此平安信，寻访姑迟数日程。
阳羡茶
作者：谢应芳
朝代：明
体裁：古风

南山茶树化劫灰，白蛇无复衔子来。频年雨露养遗植，先春粟粒珠含胎。待看茶焙春烟起，箬笼封春贡天子。谁能遗我小团月，烟火肺肝令一洗。
陈伯大先辈偕邾中义陈容斋张子毅见过酒边以茶瓜留客迟分韵得茶字
作者：谢应芳
朝代：明
体裁：七言律诗

白鹤溪清水见莎，溪头茅屋野人家。柴门净扫迎来客，薄酒留迟当啜茶。林响西风桐陨叶，雨晴南亩稻吹花。北窗几个青青竹，题遍新诗日未斜。
除夕和诸葛用中韵
作者：谢应芳
朝代：明
体裁：七言律诗

尽道王门可曳裾，青山吾自爱吾庐。新年且醉屠苏酒，旧业重修种植书。堂上弄雏慈母喜，阶前系马故人疏。东风一树梅花雪，折得南枝报鲤鱼。
雨中怀秦主簿
作者：谢应芳
朝代：明
体裁：七言绝句

东门之东西市西，人家屋头啼竹鸡。新年十日九风雨，二老几时堪杖藜。
雨夜怀朱泽民
作者：谢应芳
朝代：明
体裁：七言律诗

一天风雨夜漫漫，独为先生发永叹。杜甫百忧茅屋破，郑虔三绝坐毡寒。莺花紫禁回头梦，烟树青山抱膝看。最忆旧游诸阁老，别来零落汉衣冠。
雨宿县学斋舍作
作者：谢应芳
朝代：明
体裁：古风

客来帷林候渔父，黉舍坐听三日雨。诸生读书喧两庑，商羊飞来立当宁。雨声书声杂蛙鼓，蚓歌亦自谐宫羽。青苔上阶菌生柱，败壁淋漓籀文古。斋僮不敢开牖户，风撼庭柯啸饥虎。南山老石烂成土，天漏谁能鍊金补。去年旱魃走吴楚，田家往往悲尘釜。麦秋一饱方自许，莫教化作飞蛾舞。
雪巢为马仲良赋
作者：谢应芳
朝代：明
体裁：古风

马鞍山高数千尺，考槃之阿环大泽。梅花为屋雪为巢，窗户玲珑虚室白。诸公衮衮登云梯，若人奚独能幽栖。澹然素志绝华藻，要令朴俗还标枝。蓝关策马官远谪，居延牧羝毡尽齧。何如雪饮乐巢居，更与党家风味别。梨云无梦亲如许，膝上儿郎赋冰柱。此生此乐慎勿移，听取龟巢老人语。
顾仲瑛临濠惠书词甚慷慨诗以代简
作者：谢应芳
朝代：明
体裁：七言律诗

濠上人来书数行，开缄如对语琅琅。酒杯已辨弓蛇误，药杵无劳玉兔将。少待天公舒老眼，剩收云母束归装。旧家亭馆花狼藉，春水依然满绿塘。
顾仲瑛避地嘉兴几二年闻回昆山往不见遇作诗寄之末章兼简白西长老二首
作者：谢应芳
朝代：明

细雨清明日，扁舟过玉山。传书元有误，飞鸟竟无还。芳草萋萋碧，落花点点斑。题名墙外竹，黄鸟正间关。客来常问信，书去半沈浮。两度黄梅雨，相思白发秋。樵渔今短笠，山水古长洲。寄语天宁老，龟巢赋咏不？
顾仲瑛避地嘉兴几二年闻回昆山往不见遇作诗寄之末章兼简白西长老二首·其一
作者：谢应芳
朝代：明
体裁：五言律诗

细雨清明日，扁舟过玉山。传书元有误，飞鸟竟无还。芳草萋萋碧，落花点点斑。题名墙外竹，黄鸟正间关。
顾仲瑛避地嘉兴几二年闻回昆山往不见遇作诗寄之末章兼简白西长老二首·其二
作者：谢应芳
朝代：明
体裁：五言律诗

客来常问信，书去半沈浮。两度黄梅雨，相思白发秋。樵渔今短笠，山水古长洲。寄语天宁老，龟巢赋咏不？
顾国衡万户席上与乃翁及元璞长老数客把酒赋诗各成七言四韵
作者：谢应芳
朝代：明
体裁：七言律诗

客来寒食清明日，每日清风醉玉山。綵笔醉题鹦鹉赋，宝香频爇鹧鸪斑。檐前修竹翠欲滴，池上小桃红更殷。按得锦筝新制曲，隔花黄鸟共间关。
题偶武孟江雨轩
作者：谢应芳
朝代：明
体裁：古风

春雨如暗尘，江乡昼冥冥。幽人感时变，于兹事耕耘。江南亦屡作，江风穆而清。土膏润如酥，草木努甲生。此竟谁为之，曰维天之诚。我艺我稷黍，我轩洎我宇。晨兴带经锄，宁惜作劳苦。嘉苗既芃芃，田畯为之喜。霜飙一披拂，致此岁功美。斗酒以自劳，共入此室处。矧兹值时康，乐哉咏江雨。
题偶武孟江雨轩
作者：谢应芳
朝代：明

春雨如暗尘，江乡昼冥冥。幽人感时变，于兹事耕耘。江南亦屡作，江风穆而清。土膏润如酥，草木努甲生。此竟谁为之？曰维天之诚。我艺我稷黍，我轩洎我宇。晨兴带经锄，宁惜作劳苦。嘉苗既芃芃，田畯为之喜。霜飙一披拂，致此岁功美。斗酒以自劳，共入此室处。矧兹值时康，乐哉咏江雨。
题夜潮图
作者：谢应芳
朝代：明
体裁：古风

昔余夜醉钱塘酒，看潮八月中秋后。银山涌出海门来，潮声殷若雷霆吼。此图之作知几年，当时景物皆依然。云山两岸澹笼月，雪岸一江高拍天。一观顿觉毛发立，再观祇恐衣裳湿。扁舟渔子任掀舞，别渚鸥凫自翔集。奔腾澎湃无足惊，人间平地风波生。乘桴尼父果浮海，从游我欲跨长鲸。
题孙彦学所藏江贯道清江泛月图
作者：谢应芳
朝代：明
体裁：古风

吾闻老郭之传许与江，山水绝笔称无双。此图夜景江所作，仿佛秋声动林壑。长江澄澄月在水，远山苍苍树如蚁。如此江山夜放舟，若人真是逍遥游。尔来一百四十载，陵谷变迁图画在。世无苏李两诗仙，赤壁采石俱萧然。老夫此兴固不少，解裘亦足酤清醥。出门有碍行且休，不如烧香看画楼上头。
题春林雨意图
作者：谢应芳
朝代：明
体裁：七言绝句

前山后山云气浓，欲雨不雨天无风。记得去年初夏里，此时船过滆湖东。
题村田乐图
作者：谢应芳
朝代：明
体裁：古风

老人村，老瓦盆。尝作鸡豚社，不识州县门。阿翁醉倒阿婆笑，膝上咿鸦弄乳孙。
题杜拾遗像
作者：谢应芳
朝代：明
体裁：五言律诗

国破家何在，穷途更暮年。七歌同谷里，再拜杜鹃前。胡羯长安满，骑驴短褐穿。画图憔悴色，犹足见忧天。
题林泉雅趣图赠杜玉泉
作者：谢应芳
朝代：明
体裁：古风

泉翁爱山如爱客，到处好山皆莫逆。脚根不涴京洛尘，面纹长带烟霞色。奚童抱琴翁曳屦，长日山中看流水。万松清籁响如弦，满地白云吹不起。桂花萝月秋复春，野花幽鸟情相亲。巢由相去数千载，黄绮以来能几人。山颠水涯风物美，都在我翁诗卷里。庄周梦蝶蝶梦周，览是图者同天游。
题金陵陈时举宅画壁
作者：谢应芳
朝代：明
体裁：古风

双松岁寒姿，卷石太古色。我昔山中游，憩此松下石。松花雪霏霏，松叶风瑟瑟。安知此清景，相对复今日。撑空两髯龙，还在书中室。主人罢鸣琴，宴坐室生白。客来苦炎热，倚树欲挂帻。不闻天籁鸣，但见空翠滴。烦襟顿如洗，林壑幽兴适。经月数相过，明朝有行役。黄埃赤日中，令人转相忆。
风入松·寄朱原道为生日贺
作者：谢应芳
朝代：明
体裁：词

梅花折去一枝春。人在太湖滨。天生襟度容江海，每开尊、坐客如云。此日醉逢蓬矢，吾儿应吐华茵。湖光山色净无尘。鱼鸟总情亲。姑苏台上遥相望，见湖山、如见伊人。绿发年华全盛，白眉声誉方新。
风入松·寄朱原道为生日贺
作者：谢应芳
朝代：明

梅花折去一枝春。人在太湖滨。天生襟度容江海，每开尊、坐客如云。此日醉逢蓬矢，吾儿应吐花茵。湖光山色净无尘。鱼鸟总情亲。姑苏台上遥相望，见湖山、如见伊人。绿发年华全盛，白眉声誉方新。
风入松·梅花
作者：谢应芳
朝代：明
体裁：词

岁寒心事旧相知。相别去年时。如今重睹春风面，此年时、消瘦些儿。天上玉堂何在，人间金鼎频移。风尘不染素罗衣。脉脉倚柴扉。桃根桃叶争春媚，尽教他、浓抹胭脂。老我扬州何逊，陇头谁为题诗。
风入松·梅花
作者：谢应芳
朝代：明

岁寒心事旧相知。相别去年时。如今重观春风面，此年时、消瘦些儿。天上玉堂何在，人间金鼎频移。风尘不染素罗衣。脉脉倚柴扉。桃根桃叶争春媚，尽教他、浓抹胭脂。老我扬州何逊，陇头谁为题诗。
风入松·贺宜兴殷伯贤远回
作者：谢应芳
朝代：明
体裁：词

孤舟浪打石尤风。霹雳浪声中。布帆喜得归无恙，系长桥、闲似渔篷。蛟渚如今寂寂，鸥波依旧溶溶。秋花开到雁来红。金菊对芙蓉。一襟磊块都浇去，饮红灰、如饮黄封。睡到日高三丈，从他衙鼓逢逢。
风入松·辟兵青龙，食萝卜有感
作者：谢应芳
朝代：明
体裁：词

青龙地脉土酥香。产玉似昆冈。可怜不入瑶池宴，到冰壶、风味凄凉。忽忆故园时序，春盘春酒羔羊。青丝生菜韭芽黄。银缕染红霜。桃花人面柔荑手，酒微酣、象箸频将。鼙鼓一声惊散，六年地老天荒。
马公振以久雨怀思作诗见寄适千墩诸友朋为谋道旁之舍因和及之并发巨浸之叹云
作者：谢应芳
朝代：明
体裁：七言律诗

芳草萋萋春复春，桃花应笑未归人。数椽矮屋清溪曲，一个扁舟绿柳津。且与往来乘款段，从教图画上麒麟。老妻颇胜刘伶妇，不惜春衣典酒频。
高阳台·题张德机荆南精舍图
作者：谢应芳
朝代：明
体裁：词

阳羡溪山，辋川烟雨，隐然画里观诗。芳草王孙，别来几度春归。最怜屋壁藏蝌蚪，化劫灰、飞入昆池。好阶墀。书带青青，竹雪霏霏。相逢共约归期。待玄龟出洛，朱凤鸣岐。丘壑幽寻，正须重置荷衣。斩蛟射虎都休问，有白鸥、堪与忘机。近西枝。移我龟巢，邻尔渔矶。
鲜于瑞卿还碧亭
作者：谢应芳
朝代：明
体裁：七言律诗

鲜于公子平泉庄，有亭翼然水中央。天光云影白日静，菱叶荷花清露香。柳下系船鱼可钓，座中留客酒盈觞。门前渔浦接洮滆，白鸟飞去烟苍茫。
鹊桥仙·寄汪南轩
作者：谢应芳
朝代：明
体裁：词

青年去了。青衫破了。旧日青毡无了。一时清兴未能除，说与故人知道。春花春好。秋花秋好。每日看花尤好。人生沽酒买花钱，消得杖头多少。
黄宗礼
作者：谢应芳
朝代：明
体裁：七言律诗

星槎池馆东床客，冰玉襟怀我所知。百榼葡萄春滟滟，一栏芍药昼迟迟。门前送却催租吏，枕上还吟梦草诗。只恐绣帏人起早，又催京兆画蛾眉。
庆陵重修落成恭述
作者：谢应运
朝代：明

自狩苍梧北斗寒，九京王气在衣冠。攀髯号月光才满，泫雨回春泪未乾。日奉寝园惭汉署，时从玉瓒肃周官。观成上谒来游地，葱郁千秋古木攒。
雁字
作者：谢应运
朝代：明

上林秋色数鸿来，属国能无片系回。天半露垂飞白帖，云中日丽汗青才。过池影落斜临蚪，度岭椷题半是梅。猎碣籀开高十鼓，争传衡岳羽仪回。
七夕寓湖州市吴汝美水亭沈集古杨宗汉携酒至
作者：谢廷柱
朝代：明

暑退溪亭客尚留，银河清浅度牵牛。却疑云物能知候，更怯霜髯易触秋。千里江山馀胜槩，百年鸡黍见交游。两高怪我常时别，拟办湖船宿戒驺。
万松书院次许启衷韵
作者：谢廷柱
朝代：明

磴道堪时憩，岩萝记昔攀。烟波浮海岛，丹碧染湖山。石洞归云湿，松枝梦鹤閒。游人入仙境，愁望市尘还。
三月廿七日饮饯姚中书之园亭林德绪陈允默二秋官兰谷兄竹泉弟咸在定之酒半更道服劝饮甚欢
作者：谢廷柱
朝代：明

春风饯我帝城东，一日名园四美同。刺锦屏开黄玉朵，牡丹栏压綵云丛。莺声高树当筵绿，棣萼繁枝映酒红。鹤氅多情东道主，江湖虽远梦还通。
东栏
作者：谢廷柱
朝代：明

野老全无事，终朝独倚栏。千峰横晚翠，五月避空寒。鱼泳波先縠，蜩鸣芡始盘。一筇时或往，泽畔采芳兰。
东溪草堂为德望题
作者：谢廷柱
朝代：明

草堂景何胜，东溪如抱环。义溪合其流，野水绿几湾。三琅翠玉削，石鼓苍烟寒。主人居草堂，爱溪仍爱山。抱膝啸云壑，撚须咏风澜。水近砚屏润，岚深图画斑。霜朝视蟹箔，月夜横钓竿。赐书藏手泽，枉驾萃儒冠。兴动浣花曲，身疑辋川间。君子有雾隐，哲人岂泥蟠。吾意在山水，相思歌考槃。剡溪雪载舫，乘兴未能还。
九月六日早发新化
作者：谢廷柱
朝代：明

出郭问前路，度溪望千峰。晓雨送薄寒，碧嶂回秋容。人言秋思悲，我爱山色浓。归兴傥如此，宦情浑已慵。故园黄菊花，正及茱萸钟。佳节不负人，江海愧浮踪。
今雨柬丰五溪
作者：谢廷柱
朝代：明

久静庭阶长绿苔，曲栏池上独徘徊。地偏气候添晨爽，水阔烟霏向昼开。野艇兰桡莲吐采，邻家藜杖鹤携来。晴檐鹊报诗筒至，谁道吟坛待雨催。
仙台松鹤
作者：谢廷柱
朝代：明

百尺高寒白玉台，三山半露小蓬莱。长松尽作苍龙态，谁许青田鹤往来。
兰谷兄偕余邦应弟同游天池时兰谷新瘥予登第后公干归省应弟会试初还庚申四月九日
作者：谢廷柱
朝代：明

步尽郊原上碧岑，扫开磐石憩幽林。平沙断岛苍茫外，叠嶂穹崖紫翠深。过眼韶光仍夏景，娱人清响有山禽。浮生至乐惟兄弟，况是登高共醉吟。
兰谷兄同至源口舟中酌别
作者：谢廷柱
朝代：明

话别惟兰谷，芳樽出水村。高榕遮斗柄，新水动沙痕。衰病增离恨，忠勤荷赠言。倚篷回首处，月色在江门。
刘则和秋官索题西窗角韵赋答
作者：谢廷柱
朝代：明

方丈轩居竹作扉，閒中歌咏舜垂衣。农忙杖趁晨光出，社散诗随暮色归。一水抱村涵倒影，千峰围屋逗晴晖。西窗乐趣无穷在，谁羡云台赫有辉。
初宿湖亭口占
作者：谢廷柱
朝代：明

湖边开小馆，池上试疏帘。天镜涵城静，峰莲倚郭尖。交香花近席，摇绿竹齐檐。何用寻盘谷，栖迟足养恬。
别蔡霞山
作者：谢廷柱
朝代：明

美人扁舟舣湘岸，木落江寒惊岁晏。相思千里忽相逢，清歌彻夜千杯空。江梅细花照红烛，却疑身在罗浮屋。送君情应如三湘，波深不洗离别肠。怅望天南鹤一只，安得垂风生羽翼。
十月七日同黄敬之宿源口舟中有怀谢行忠上舍
作者：谢廷柱
朝代：明

好山能留人，源口舟夜泊。于时冬初交，微雨晓来作。推篷稍露坐，顿觉双袖薄。月上山影高，溪寒水痕落。澄波浸疏星，霜林出危阁。且教息尘想，岂但休倦脚。会意有敬之，细话举杯勺。天空万籁静，未觉景寂莫。悠然发遐想，三华旧游乐。吾宗老上舍，高韵比孤鹤。载酒看青山，吟诗望寥廓。幽事难尽纡，旷怀讵能度。美人天一方，使我胸怀恶。安得生羽翰，飞来共清酌。
发大荆
作者：谢廷柱
朝代：明

山路褰帷景寂寥，诗魂懒慢未堪招。高原细草春全浅，淡日微风雪半消。柳色三分迷水市，泉声几派落溪桥。前驱夜唤金家渡，炬列如星隔岸烧。
发湘阴途中
作者：谢廷柱
朝代：明

五月湘阴历万峰，偶因佳节忆闽风。剥残角黍羔肪白，摘下杨梅火齐红。蒲草嫩香浮竹叶，海山脆玉出筠笼。台江最是繁华地，鼓吹喧阗夕照中。
发褚塘
作者：谢廷柱
朝代：明

未明鸡黍出山厨，骑引林塘径复迂。屋角淡烟笼翠树，村前新水漾青蒲。岩云起处鸠呼匹，梅雨来时燕乳雏。电火光阴春又夏，一身何补走长途。
吉府殿下置酒岳麓书院命游
作者：谢廷柱
朝代：明

官渡蹙细浪，书堂罥垂萝。稍于城市隔，便觉岚气多。钜儒留遗迹，瞻礼得屡过。寂阒庭户间，风范真不磨。贤王爱敬客，芳筵出岩阿。竹色映飞斝，泉声杂清歌。二疏恋幽阻，两相凌嵯峨。树底扪翠壁，冈头见沧波。追随良巳幸，感慨将谓何。
和答罗刚懦夫江西省掾善行楷书以孝行闻
作者：谢廷柱
朝代：明

盱汝交游逸兴长，西江诗派自今昌。江天漠漠浮星彩，葭菼萧萧落雁行。薇省簿书乌哺喜，桃封印绶棣花香。舟行正有临池趣，百幅烦君扫麦光。
嘉靖丁亥西湖草堂成五溪先生惠律次韵答谢
作者：谢廷柱
朝代：明

人间何处有仙台，转眼流年七帙来。乡社未须扶杖往，书签犹解向灯开。窗前碧嶂秋添赋，墙下黄花晚自栽。多谢先生相厚意，却因颂语见雄才。
嘉鱼县怀李都宪前辈
作者：谢廷柱
朝代：明

群山枕江湾，烟云洗姿颜。突然屏扆立，我爱嘉鱼山。回溪澹而泚，溪上生兰芷。入江化洪涛，我爱嘉鱼水。爱山思结庐，爱水思钓鱼。怀哉千古人，清谈落衣裾。扁舟宿江驿，山寒水容碧。欲和甘棠篇，勒彼溪上石。
夜宿毗陵驿前
作者：谢廷柱
朝代：明

寒雨滴滴晴未晴，狂飙夜深作雷鸣。蓬窗衾裯凛慄生，客子不寐听打更。更长辗转梦屡惊，揽衣起坐坐复行。䑃朦月色河水明，驿楼突兀城峥嵘。悄然孤影诗自成，家僮正作鼾睡声，此时此夜难为情。
夜宿蔡村忆邦应弟弟时公干通州八月十一夜作是日雨晴月皎
作者：谢廷柱
朝代：明

听雨杨村湾，对月蔡村口。阴晴谁主张，蓐收权在手。乾坤蓄残暑，一扫不复有。爽气溢我舟，白露湿高柳。钩帘坐夜永，瓮倒江南酒。节物感殊乡，棣萼欣聚首。塞北鸿雁来，望兄知已久。潞水抱高城，圆月照恭友。吾曹联朝班，祖泽应未朽。但愧岁月淹，积薪岂辞后。鼎彝本何心，芹曝志难负。区区匡时策，傥可献神后。
夜宿金鸡铺
作者：谢廷柱
朝代：明

水驿隔风雨，湖天吹浪花。湖南使君舫，夜宿近渔家。渔家崩岸侧，疏篱逐江斜。小艇昏黑归，网罟映寒沙。寂莫复寂莫，屡问无酒赊。
夜泊石门甚寒
作者：谢廷柱
朝代：明

斜阳皂林驿，暗月石门桥。雨禁桑难叶，烟封柳未条。客怀空耿耿，春事竟寥寥。今夜舟中梦，闽山翠欲飘。
夜过南望闸
作者：谢廷柱
朝代：明

坐问龙王庙，眠听水部更。镜悬霜月正，练挂晓河倾。鴐鹳鸣湖岸，龟凫静海城。清风楼可倚，醉眼定双横。
大安驿次黄源续内翰
作者：谢廷柱
朝代：明

鸡犬千家入万峰，武陵幽绝划然通。春阴云气连村白，夜雨桃花满涧红。试按方舆探地脉，偶询风俗念民穷。年来已觉经过数，莫叹浮生迹类蓬。
大荆驿次壁间韵
作者：谢廷柱
朝代：明

询风历历去途长，民事初休稼穑场。野寺枫林红映水，驿亭蕉叶碧遮墙。霜威一道星轺急，秋雨千树葛袂凉。七泽渺然天共远，风清处处是甘棠。
大荆驿途中
作者：谢廷柱
朝代：明

日行村落少，烟火见新墙。树色当山观，溪风动野航。二蚕皆上箔，新麦未登场。北里多藏粟，何人肯发仓。
宁乡之益阳道中
作者：谢廷柱
朝代：明

导骑迂回出涧滨，青山晓雨细如尘。摘茶坞口犹含冷，布谷枝头欲送春。处处桐林花片尽，村村秧水绿针匀。湘中气候难将息，药裹长随作客身。
安化十里铺宋知县辞别
作者：谢廷柱
朝代：明

高树鸣风客喜晴，冻云疏朗日华生。溪头小郭烟千灶，岭上孤亭路一程。涧壑有威冰皎洁，江山无物气澄清。民心趋舍关初政，邑有弦歌是武城。
宋故大内
作者：谢廷柱
朝代：明

客怀惆怅问前朝，地老天荒王气销。壮士有心回海浪，忠臣无计唤江潮。龙蟠井干居人汲，草没铜驼野火烧。东望海门天渺渺，夕阳无语立津桥。
客路
作者：谢廷柱
朝代：明

倦客将投宿，村家已吠厖。溪烟初隐屋，岩月半临窗。举盏闻山鸟，凭栏看石淙。此中有佳趣，诗兴浩难降。
宿桥头铺田家
作者：谢廷柱
朝代：明

风水苍茫踰岭涯，桥头萧索问田家。山寒草色忧疲马，林晚风声恐宿鸦。爱客谁开村瓮酒，对床亲拨地炉槎。野人滋味真便得，但恨溪梅不见花。
宿永峰不果踰十里宿桐林彭家
作者：谢廷柱
朝代：明

数程过百里，天色已黄昏。客问溪头馆，农归树里村。鸡豚各篱落，烟火几柴门。乘夜求安枕，桐林上绿原。
宿褚唐赵家
作者：谢廷柱
朝代：明

偶借山家作公馆，曾誇公馆似山居。酣眠且就藏春坞，静坐还怜涨绿渠。问舍何方如栗里，阜民无术拟华胥。趋程预作凌晨想，回首高林思有馀。
宿驿头铺邹家风雨达旦次韦苏州郡斋韵
作者：谢廷柱
朝代：明

茅檐一夜雨，岁暮千山客。朝来涉前溪，不见钓矶石。仆夫忧远道，野馆谋今夕。千丈飞霜崖，风寒少行迹。
寄文介表弟
作者：谢廷柱
朝代：明

只缘林下迹相同，长望天池忆海翁。石叠千岩云出没，沙明十里玉玲珑。晨兴放鹤横霞外，日落归牛过瀼东。更说新居多胜事，窗前对酒抚丝桐。
寄维介冬官差营荣府
作者：谢廷柱
朝代：明

栏干百尺倚潇湘，秋水蒹葭望一方。莺语有情依楚树，雁声何事避湖霜。阳春曲好轺车静，云梦舟轻簜节光。欲候归程投井辖，鹤楼江色在壶觞。
寄蔡鹤峰文继
作者：谢廷柱
朝代：明

鹤峰奇峭压东瀛，人住峰前似鹤清。石磴竹光随杖屦，洞门松翠落棋枰。眠同华顶真成癖，隐似终南不为名。一别三秋几飞梦，无由共眺快平生。
寄赵缉之医士
作者：谢廷柱
朝代：明

建溪深处是君家，久住三山玩物华。海上药苗抽夜雨，城南杏萼散朝霞。活人金匮开仙钥，爱客青钱落画叉。咫尺相思春欲暮，一樽空负小园花。
对月
作者：谢廷柱
朝代：明

亭在西湖第几湾，坐深鱼鸟意俱閒。荷香十里帘钩上，月色千峰钓艇还。天静籁声俄满谷，河倾积气已弥山。悠然此味凭谁共，骨爽神清枕簟间。
将乐报恩寺次高五宜都宪壁间韵
作者：谢廷柱
朝代：明

墙角桃花报改年，寺前耕犊试春鞭。空山雨后双溪涨，隔岸烟开万瓦连。借榻禅房谈永夜，归朝官舸系晴川。廿年旅寓今重过，自喜丛林有宿缘。
小景
作者：谢廷柱
朝代：明

苍崖在天半，茅屋傍溪口。扁舟横钓竿，疑是桐江叟。
小景为益之题
作者：谢廷柱
朝代：明

高岸经霜叶半红，菰蒲摇飏白蘋风。秋江一幅新图画，薄暮扁舟载钓翁。
小景山水
作者：谢廷柱
朝代：明

隐室傍山筑，衡门临水开。舟因问字至，人有抱琴来。鹿友浑相狎，鸥群亦不猜。久无轩冕梦，岁月任悠哉。
少眠
作者：谢廷柱
朝代：明

人今过半宿，诗每续残篇。谯鼓双湖月，僧钟万井烟。官清闻善政，秋近庆丰年。枕席心夷旷，何妨夜少眠。
岳阳楼观雪
作者：谢廷柱
朝代：明

纷纷飞雪渺天涯，痛饮高楼酒屡赊。忽见春山成玉笋，更誇晨浪涌瑶花。沙边立鹭应难见，水底浏鱼渐可叉。最爱归来光照夜，醉挥吟笔近窗纱。
弘治癸丑元日同实兄王仲广何季周林廷吉游金山寺
作者：谢廷柱
朝代：明

客中元日试扁舟，岂作寻常览胜游。鳌极半空跻绝顶，龙门千丈溯惊流。青山脉到波心出，沧海潮来地势浮。日暮梵音听未了，聊将醉墨壁间留。
挽秦士亨
作者：谢廷柱
朝代：明

交谊深期岁晚论，谁期永诀哭声吞。竹围磐石閒棋局，花发园林罢酒樽。走马风高东郭路，相牛经委北山村。怆怀一段那堪写，落日西风独过门。
春旱得雨
作者：谢廷柱
朝代：明

朝来何所喜，时雨及春分。湖面波光动，桥头涧响闻。听莺依水阁，叱犊入溪云。剩有田家兴，初秋望策勋。
晚抵湘阴
作者：谢廷柱
朝代：明

谷口新寒向晚深，湖滨烟火望湘阴。萧疏游子三秋鬓，寂莫骚人万古心。落木天风摇水郭，翻波夕照入霜林。夜来梦绕黄花径，底用瑶琴觅赏音。
晨起
作者：谢廷柱
朝代：明

海日荡晨晖，湖边尚掩扉。梳头临竹槛，盥手坐苔矶。多病梅争瘦，清斋瓠摘肥。戴星驰驿路，往事是耶非。
月夜独坐
作者：谢廷柱
朝代：明

夕阳初隐地，人意喜新晴。屋阁乘潮月，帘飞度水萤。波平城突兀，野静漏分明。一榻无三伏，翛然夜气清。
望京畿
作者：谢廷柱
朝代：明

微云高北塞，轻翠叠西山。秋入烟霄路，风生虎豹关。沧江人久卧，丹陛客初还。故旧知谁在，冯唐鬓已斑。
望洞庭
作者：谢廷柱
朝代：明

少陵乾坤句，梦寐三十秋。我来值岁暮，水落露芳洲。其气犹雄浑，蒸郁塞九州。是日北风急，浪势如陵丘。舟楫未可济，君山青欲浮。神物疑不蛰，烟涛舞苍虬。万鱼纷相从，大者能吞舟。观久意未厌，踌躇生远愁。会乘三春涨，坐看万里流。百怪莫敢匿，群龙争戏游。高楼疾椎碎，一洗江湖忧。
杭东卿佥宪邀至西湖四贤堂小饮
作者：谢廷柱
朝代：明

前日游湖诗压船，今日来游无一篇。巧匠傍观我缩手，诗翁方耸双吟肩。须臾笔落如流泉，骊龙之珠堕我前。燃犀牛渚万怪走，胸中云梦飞云烟。岩风飘飘度铁笛，江月皎皎闻湘弦。湖波无风自击撞，两高踊跃为争妍。诗成朗诵惊四贤，湖中无此三百年。游人正败乃公意，一破孤寂皆辴然。诗翁脉脉似未快，渊泉万斛来涓涓。直从湖中了公事，尽吐险语人间传。
林宗谅先生彻讲
作者：谢廷柱
朝代：明

先生归兴定何如，欲向晴窗理蠹鱼。白社有人寻旧约，青山无恙候回车。儿孙把酒供迟暮，弟子修函问起居。颇忆蓝田登眺迹，诗筒莫遣往来疏。
林翠庭宪副寿诗
作者：谢廷柱
朝代：明

蓝袍学作綵衣娱，台柏新栖返哺乌。菊节秋光澄寿域，鹤楼吟响彻方壶。风清江汉声千里，春映阶除玉几株。最是同心怀庆忭，霞觞俄隔洞庭湖。
梦兰谷兄
作者：谢廷柱
朝代：明

桃花江上城，白鹿山前屋。夜半风雨来，梦中见兰谷。只云今犹生，不记昨已哭。胡为异平素，默默意含蓄。周旋未须臾，清泪已盈掬。
楼上次西泉
作者：谢廷柱
朝代：明

五月山楼风透裳，倾樽独饮胜高阳。吟当燕幕声相和，坐对鸥波意两忘。放鹤自称逋老宅，听鹂翻忆谢家庄。清时谩占幽閒地，还见乘云觐帝傍。
次中丞秦公和西涯阁老韵
作者：谢廷柱
朝代：明
体裁：古风

江楼绝似艨艟泊，曾见仙翁跨黄鹤。相传画鹤鹤解飞，饮罢翱翔上寥廓。千古江楼遂得名，四时风月归笼络。江汉波随曲槛回，衡巫山薄危栏阁。悬崖削立峙孤峰，黑潭下有蛟龙宫。此水疑与弱流接，凌风舟楫须臾通。元宰诏章重圭璧，都台节钺生清风。楼开樽俎箫管沸，手招鹤背坐仙翁。仙翁本是文章彦，词作金声落天半。飘飘鹤驭久夷犹，但见彩云生羽翰。地因人胜古今同，江山长价从兹见。欲效浯溪勒伟词，墨汗淋漓洒崖面。张皇文事继仙踪，铁画银钩映江练。清霄还拟独登临，试看奎光烛霄汉。
次静夫留行韵
作者：谢廷柱
朝代：明

岁暮辞诗社，寒空激剑歌。日高苍岛静，天阔碧山多。世事浮云幻，光阴健翼过。长吟梁甫者，天意竟如何。
次韵答吴梦麒子玉才志超迈领乡荐而不寿予时在太学麒乃尊亚卿名原漳浦县人
作者：谢廷柱
朝代：明

一腹便便六籍含，古今名理恣沈酣。九苞文彩鸣阳凤，五色胸肠食锦蚕。策拟河汾还自秘，门深光范岂轻参。弱流未鼓凌风楫，蓬阙巍巍接蔚蓝。
次韵答思泉妹夫并谢失迓
作者：谢廷柱
朝代：明

野居聊自适，鱼鸟欲相忘。枕转来山翠，帘开得水光。汀花依鹭出，堤草入秋长。拟约豪吟客，湖头坐晚凉。
次韵题计宗道觐亲卷
作者：谢廷柱
朝代：明

岩松挺挺立秋霜，海蚌辉辉放夜光。柳种五株归栗里，桃开千树颂潘郎。鸾章褒及循良政，昼锦裁成戏舞裳。莫道云山容耋老，非熊应待梦周皇。
水亭夜坐
作者：谢廷柱
朝代：明

今夜月上迟，前夜月上早。有月景固佳，谁识无月好。天高众星明，凉意在庭草。风轻萤照树，夜定鱼跃藻。毛发动萧爽，尘襟涤烦懆。时序倏将代，浮生嗟易老。北雁今已南，游子在远道。昨梦江田村，石林净如扫。独坐望海亭，把酒看双岛。
涿郡张守四咏 其一 飞蝗避境
作者：谢廷柱
朝代：明

涿人誇神奇，往事耳曾习。飞蝗方蔽空，涿境独不入。匪物为驱除，如避不敢集。么么亦何知，厥柄宜有执。民曰侯之功，太守谢不及。
涿郡张守四咏 其三 夏祷甘霖
作者：谢廷柱
朝代：明

望霓民皇皇，桔槔力已竭。太守视四境，忧恫如就爇。祈天深自咎，臣职无乃缺。至诚乃回天，大雨漫原垤。焦然就槁苗，勃尔生意茁。
涿郡张守四咏 其二 嘉谷生郊
作者：谢廷柱
朝代：明

范阳产嘉禾，一茎穗三四。老农骇相告，具目睹兹异。至和所薰蒸，萃此耕穫地。祯祥不徒来，无乃表仁治。借问治为谁，召父劳抚字。
涿郡张守四咏 其四 冬祈瑞雪
作者：谢廷柱
朝代：明

丰年古有占，三白乃为理。如何雪愆期，侯心为忧瘁。积诚诉苍天，天亦监侯意。纷纷战玉龙，败甲洒寒吹。遗蝗入地深，乐稔歌至治。
涿郡张守四咏·飞蝗避境
作者：谢廷柱
朝代：明

涿人誇神奇，往事耳曾习。飞蝗方蔽空，涿境独不入。匪物为驱除，如避不敢集。么么亦何知，厥柄宜有执。民曰侯之功，太守谢不及。范阳产嘉禾，一茎穗三四。老农骇相告，具目睹兹异。至和所薰蒸，萃此耕穫地。祯祥不徒来，无乃表仁治。借问治为谁，召父劳抚字。望霓民皇皇，桔槔力已竭。太守视四境，忧恫如就爇。祈天深自咎，臣职无乃缺。至诚乃回天，大雨漫原垤。焦然就槁苗，勃尔生意茁。丰年古有占，三白乃为理。如何雪愆期，侯心为忧瘁。积诚诉苍天，天亦监侯意。纷纷战玉龙，败甲洒寒吹。遗蝗入地深，乐稔歌至治。
淮河雨夜崦西同饮次韵
作者：谢廷柱
朝代：明

细斟秋露白，共听水村更。海雨昏仍急，湖风晓自生。话多匡世策，诗切爱君情。我有还家兴，因之梦不成。
清隐山居
作者：谢廷柱
朝代：明

笑渠高价住名山，城里幽栖屋几间。岂有市声闻竹径，不教尘躅闯柴关。石床书卷苍苔静，草阁炉熏白日閒。鼓棹相从吾有意，海棠洞口洗尘颜。
游天池山
作者：谢廷柱
朝代：明

千山万山招欲来，龙翔虎跃青崔嵬。突然拔地势莫测，擎天一柱何雄哉。崖倾石走骇神怪，涧呼谷吼驱风雷。振衣绝顶纵双目，烟涛浩渺沧溟开。帆樯参差戏凫雁，岛屿联络浮罂罍。贮云承露有三窟，石泉寒浸千年苔。澄凝静涵天日影，更想星月光昭回。探奇索怪不知倦，凌虚历险遭颠颓。烟村指顾辨桑梓，兄弟三五同追陪。坐临飞泉各分历，更籍磐石深徘徊。自惭康乐山水癖，斯游胸次何恢恢。天下名山几经过，衡庐雁宕徒惊猜。远游正欲学司马，龙门禹穴探奇瑰。胸中一吐金石响，肯使万卷徒兼该。笑杀余生老环堵，床头蠹简空成堆。短歌草草识发轫，划然笑出烟霞隈。
游法华寺
作者：谢廷柱
朝代：明

烟水藏仙岛，天开佛刹幽。鹤鸣长傍石，僧出惯乘舟。梵罢销香篆，泉清试茗瓯。龙宫送微雨，沼上且淹留。
游西湖
作者：谢廷柱
朝代：明

晓舟呼酒看霜华，活跳河鱼始上叉。春好难销羁客恨，梅香不是故园花。岩边雪霁将悬溜，湖上云蒸忽作霞。聊指城头认归路，残阳新水度横槎。
湖上
作者：谢廷柱
朝代：明

蒙庄谷里几旬逃，多事閒窗应接劳。甲马夜鸣湖雨急，楼台晓出海云高。鸥群点雪归唐律，茝叶和烟入楚骚。为乏辋川诗画手，未遑标品署林皋。
湘潭分司咏桂
作者：谢廷柱
朝代：明

广寒仙种下青云，秋色人间占几分。绝爱郗枝终日对，忽疑吴斧半空闻。霜风微动高枝翠，豸绣频添细萼芬。却忆当年攀月窟，不将丹□献华勋。
王才铺枕上作
作者：谢廷柱
朝代：明

肩舆下碧岑，晚市隐青林。雨过溪头枕，凉生夜半衾。容衰惊节换，梦稳爱山深。自笑匆匆客，将求静者心。
画菜为新城陈大尹衮廷章题
作者：谢廷柱
朝代：明

生意常时满菜畦，桔槔閒却汉阴机。颇疑董子窥园简，莫笑樊迟学圃非。素甲层层霜后脆，紫团艳艳雨中肥。淡然风味丹青得，击节康侯世未稀。
病中偶成
作者：谢廷柱
朝代：明

伏枕意无聊，默默北窗晚。庭柯长新绿，颓照送馀暖。方欣春易回，复叹岁难挽。多病过从稀，转觉意疏懒。三年窃君禄，循省每怀赧。堂堂执法庭，岂合容樗散。岧峣海上峰，苍翠如在眼。老亲倚门望，游子何当返。古道薄三公，归驾岂应远。
登惠宪副崇道水阁
作者：谢廷柱
朝代：明

未老如何便引年，天容林下作閒仙。时邀客上临流阁，坐看农耕附郭田。野色千村烟漠漠，潮声万井月娟娟。鉴湖不向君王乞，处处垂杨系酒船。
登钓龙台次元人雅琥韵
作者：谢廷柱
朝代：明

江山气槩识英雄，灵爽千秋尚感通。世代销沈孤鸟外，乾坤悲慨短歌中。岛云低压觚棱重，海雾浓蒸画壁空。独上高台纵双目，却疑身在水晶宫。
登雨花台
作者：谢廷柱
朝代：明

闭门何处写羁愁，望远登高此胜游。春晚花香如有待，谷深莺语宛相求。风光著脸红生晕，岁月欺人雪上头。千古共推佳丽地，年年歌舞几时休。
白湖草亭
作者：谢廷柱
朝代：明

汀蒲岸柳翠相交，方丈亭如太古巢。垂钓月光浮水面，开窗山色在林梢。饮逢野老容参席，邻许渔翁少结茅。梦寐十年今一访，山灵无乃讶旗旓。
睡起
作者：谢廷柱
朝代：明

谢家庄上景，篱落接湖塘。枕畔闻林鸟，窗间见野航。日高山紫翠，雨过海苍凉。夏至三农慰，田畴穗渐黄。
秋晴晚步
作者：谢廷柱
朝代：明

数到中秋恰十朝，湖边暑气已潜消。偶乘暮色支藜杖，却为波光度石桥。吟遍海天人洒洒，踏残汀月鬓萧萧。一襟自觉清如水，聒耳宁容挂壁瓢。
竹墅
作者：谢廷柱
朝代：明

为嫌城市土如金，遍种修篁绕碧岑。蒋径四时秋色里，渭川千亩翠云阴。露零湘女凝珠泪，月出仙人散佩音。一踏京尘嗟岁月，故园烟雨望中深。
答詹荩臣
作者：谢廷柱
朝代：明

寒窗斜月照流苏，寂对孤灯听漏壶。海上玉书期未定，云中锦字到应无。乡心撩乱交游懒，病思阑珊案牍逋。小果神医收本草，啖君容貌欲加腴。
至宁乡县
作者：谢廷柱
朝代：明

望邑得春色，涉溪乱春流。青骄新晴岭，绿满芳杜洲。市井举烟火，夕阳隐林丘。前驺出水上，小吏立沙头。虽无弦歌响，稍已桑麻稠。行衙面山开，竹树坐转幽。
至武冈
作者：谢廷柱
朝代：明

武冈疑是晋桃源，过尽高山见广原。楚国版图居上郡，洞酋戈弩作西藩。殿庭棨戟天潢世，鼓角旌旗武帅垣。闻说闾阎正憔悴，谁将甘雨沛千村。
舟泊德州枕上作
作者：谢廷柱
朝代：明

夜寒人少睡，岁暮客思乡。犬吠三更月，鸡啼万井霜。老知彭泽是，忧作少陵狂。闻说新州主，飘然弃印章。
芒洲夜泊别陈生师鲁
作者：谢廷柱
朝代：明

溪晚风力恬，波面澹凝碧。停桡向林皋，系缆傍矶石。烟汀隐幽草，香气飘几席。隔水苍翠多，归鸟三两翼。佳景不独赏，得士欣拱璧。风前共展卷，露坐忘岸帻。妙理自心悟，奇论惊出格。吾道有骨肉，好善岂为癖。明日衡山阳，惆怅江天夕。
茶园市伍家候大巡
作者：谢廷柱
朝代：明

微风散轻阴，日色在云里。出郭天气佳，游衍心自喜。肩舆历青原，瀰瀰见溪水。农家住林薮，前山若屏几。因话田与桑，欣然忆乡里。
荷塘翡翠
作者：谢廷柱
朝代：明

荷塘生微风，暑气晚来退。是中颇幽趣，翡翠栖成对。
蒲石
作者：谢廷柱
朝代：明

异品曾书本草经，服之有法可长生。冰厓雪壑无人迹，香压筠筐手自擎。
西川一鹤为陈顺庆题
作者：谢廷柱
朝代：明

专城政日清，庭閒对孤鹤。谁云蜀山深，鸣声彻寥廓。
西窗
作者：谢廷柱
朝代：明

年衰人少睡，冬半夜初长。欹枕闻更漏，重衾觉晓霜。鸟声来别岛，海色接扶桑。何事喧哗早，樵夫上北冈。
赠上国宾守愚
作者：谢廷柱
朝代：明

阳关声里思屏营，世讲筵中老弟兄。若数使车三度别，休辞饯酒百回倾。千峰图画诗囊重，十月阳和驿路晴。忽忆鹤楼波渺渺，知君兴在濯尘缨。
赠宗人
作者：谢廷柱
朝代：明

源流真有自，闽楚各为生。世代于今合，江山与我盟。孤舟西溯念，双雁北飞情。黄鹤楼前水，凄其动别声。
赠榕江正郎
作者：谢廷柱
朝代：明

兼旬病思负秋光，所谓伊人在一方。见说著书为世业，曾闻议礼有封章。江潮送橹惊高枕，海月寻诗到小堂。载酒携琴须稍健，拟将心事溯羲皇。
赠西镛陈时英
作者：谢廷柱
朝代：明

松萝久别西镛里，萍梗相逢是浙江。万井潮声人对榻，千林秋意月当窗。玄谈欲闯先天窟，仙帙还披半夜缸。此去寻师东海上，还将白璧赠吾双。
赠黄世承兼寄益之贰尹
作者：谢廷柱
朝代：明

十载溪山两地心，赏音何处寄瑶琴。盘中鸡黍轻千里，阶下松萝过百寻。云路共观先武近，春江忽与别怀深。题诗为语西镛叟，平远台高足眺临。
赠黄宜中先生之任高州教授时在通城
作者：谢廷柱
朝代：明

九峰照离筵，秀水涤我觞。相见曾几回，送别是异乡。溪含岁寒色，人近桑榆光。谁能不痛饮，慰此百感肠。金兰本同调，松梢萝带长。三华旧游地，回首三十霜。江湖各糜禄，松菊应就荒。君携经笥腹，去坐郡侯庠。楚山雪初霁，越海天茫茫。化雨固在兹，条教或更张。会闻岭南士，丹凤鸣高冈。宪臣愧非才，谬迷期有匡。君行不可留，子怀在云庄。
车盘驿次黄元续韵
作者：谢廷柱
朝代：明

北归初盼最高峰，石磴穿云迤逦通。村落暮烟遮屿白，林皋霜叶映溪红。民勤绝类闽风美，岁歉翻怜海邑穷。闻道诸公忧赤子，那令转徙叹飘蓬。
过姚定之园亭不遇
作者：谢廷柱
朝代：明

暮春疲马踏苔痕，剥啄空敲竹下门。高士亦知嗔俗客，尘踪应愧负芳园。偶依幽处聊澄虑，忽对残花欲断魂。却忆春风红紫烂，名亭锦瑟倒金樽。
过岩口分路入新化
作者：谢廷柱
朝代：明

岩口东行入乱山，雪晴天气露千鬟。冈头麦陇青犹浅，树里溪流碧更弯。使节有时经涧底，僧家随意住云间。寒宵偶托幽栖地，钟磬无声客梦閒。
过彭泽县
作者：谢廷柱
朝代：明

挂帆过匡庐，舣舟向江县。彭泽旧知名，渊明今不见。岩松露沾盖，堤柳风拂面。虽非当时物，过客生爱恋。公如素玉姿，不以缁涅变。又如瑶台鹤，凡鸟亦知羡。我欲赋吊词，清诗公所擅。我欲酹一觞，薄酒不堪荐。涨泽晓乘舟，秋涛夜驰传。区区葵藿心，琐琐芹曝善。因公怀昨非，归里今得便。
过江
作者：谢廷柱
朝代：明

山影浮寒浪，沙痕没早潮。贪观波面寺，不动镜中桡。
过江郎山
作者：谢廷柱
朝代：明

连朝揽奇秀，未可十拔五。及观江郎山，发竖偿快睹。睥睨心靡宁，描写词难吐。想当开辟初，巧斲费神斧。或经女娲炼，五色精华聚。突兀骇阿房，矗立拟天柱。海蜃结楼台，骊龙撑角距。风雷护阶梯，罴虎守门户。炎天或凝冰，白日常洒雨。疑有神仙居，过者不敢侮。晦明异徵应，灵气亘今古。谁将磨其崖，镌颂比石鼓。
过济宁怀李白
作者：谢廷柱
朝代：明

清风楼上客，独忆谪仙人。海岳元无恙，文章自有神。倾樽一吊古，搔首几迷津。忽动乘槎兴，飘然遍八垠。
过草萍驿次林见素壁间韵
作者：谢廷柱
朝代：明

济时才力孰相当，祇费官舆与驿航。鬓雪为谁销日短，岭云无意伴人忙。灵山骨立因秋瘦，怀玉姿生结暮苍。故国眼中归未得，二疏风节愧堂堂。
过飞霜崖
作者：谢廷柱
朝代：明

飞霜崖过霜台客，冻雨淋漓湿豸袍。试向山头立相对，崔嵬寒色欲争高。
送平哲舅宰雩都
作者：谢廷柱
朝代：明

送君作宰雩都县，尚忆当年此地游。公馆壶觞凝远翠，人家窗户瞰清流。官閒休仗诗为课，乡近毋劳信置邮。须念远人凋敝久，劳心抚字缓徵收。
送方文奎还盱江
作者：谢廷柱
朝代：明

胜游动是十年违，送子还家思欲飞。映郭姑山迎客舫，到门盱水浸渔矶。霜篱尚及黄花瘦，冬馔无过紫蟹肥。遥想拜亲樽绿满，萍踪应笑向来非。
送林巡简赴任河西务
作者：谢廷柱
朝代：明

河西烟火万家村，争报新官到里门。署入柳阴垂印绶，马嘶江市耀櫜鞬。策勋名彻高牙府，肄武声闻细草原。想见西山青在眼，公馀应未负芳樽。
送林贰尹赴灵山
作者：谢廷柱
朝代：明

杨花榆荚满城东，乡思离情此日同。万里兼程趋八桂，几时閒咏对双松。天涯云白瞻亲舍，郭外春晴问土风。宦况好凭书一报，明年翘首望飞鸿。
送萧达夫之繁昌教谕
作者：谢廷柱
朝代：明

过江牛渚暂维舟，先望浮丘紫翠流。儒秩宜清山水邑，文风盛接帝王州。晨厨荐绿秋莼滑，采石驰春腊蚁浮。遥想文章贤令尹，閒吟时到泮池头。
送蓝志学赴昌化县
作者：谢廷柱
朝代：明

巨舰高帆到海城，鲸波如镜瘴山明。春生蜑户弦歌起，尘静蛮方耒耜行。枸酱露香稀吏牍，芭蕉烟碧长诗声。莫嗟此别天南北，会见双凫万里轻。
送郑廉宪弟侄还安肃
作者：谢廷柱
朝代：明

采芹佳客冀州来，归袖飘飘拂楚台。棣萼诗吟乌府被，竹林人醉鹤楼杯。岘山云近征车动，汉水春随画鹢回。明岁帝京丹桂发，远游方识子长才。
送陈克用
作者：谢廷柱
朝代：明

筵开华月照回廊，共对秋光别意长。晚市旋沽樽正绿，霜阶薄采菊初黄。双飞凫舄辞丹阙，一点郎星照紫阳。别后佳音应洗耳，明时有诏策循良。
郭外
作者：谢廷柱
朝代：明

郭外炎埃隔，轩窗午自凉。湖光浮雉堞，野色上鱼梁。客转池坳径，农归谷口庄。老贪称隐逸，乘夏制荷裳。
重九日寓安化分司怀兰谷兄用潘邠老句
作者：谢廷柱
朝代：明

满城风雨近重阳，举目江山是异乡。对景最伤寻菊伴，登高难醉泛萸觞。霜侵鬓发心空壮，露下蒹葭道且长。海上南山秋正好，向来三径未应荒。
金山次玉世赏大参韵
作者：谢廷柱
朝代：明

几登绝顶纵双眸，亭外江云去复留。星斗翻从波面出，鱼龙长在槛前游。青山爱客应投辖，白发忧时更倚楼。便拟此身辞世网，未誇骑鹤上扬州。
长沙送别王道地官
作者：谢廷柱
朝代：明

迁莺鸣楚树，浮萍集湘水。相依偶同枝，飘浮忽千里。潭州城上楼，孤绝不成倚。岳顶生巉峭，江波转清驶。何意把离觞，对此秋色里。秋色可奈何，湖边有兰茝。
问安次谢方石先生韵
作者：谢廷柱
朝代：明

臣工瞻仰腊将残，问候金门立早寒。望切鸾舆闻警跸，喜传天语得平安。天申寿考同山岳，运抚盈成拟石磐。垂拱穆清弘治化，岂伊汉武慕神丹。
陈天游书白沙元夕诗见遗
作者：谢廷柱
朝代：明

坐看团月上帘钩，不夜春城是福州。万户爆声催上采，九衢花影伴行讴。楼台暖透红莲吐，岩壑光涵紫雾浮。信是三山在人境，蓬莱漫向海中求。
陪五溪游平章池薛士仁作东
作者：谢廷柱
朝代：明

平章池馆赏高贤，尽日叨陪水上筵。移舫芰荷香座席，停杯鱼鸟跃吟笺。烟横晚嶂人初醉，海露冰轮境已仙。谁似东君能敬客，诗成崖壁自磨镌。
陪贺侍御登白云寺次韵
作者：谢廷柱
朝代：明

计拙羞称老范增，登高作赋敢云能。云间偶值青骢马，林下还寻碧眼僧。篱菊花开金朵朵，霜崖木落翠层层。观风已暇仍观稼，怪底栏干去复凭。
雪夜林翠庭恽东麓同饮岳阳楼
作者：谢廷柱
朝代：明

春堤急雪横扑面，鏖空撇野为白战。岳阳楼上一大奇，洞庭浪花忽不见。茫茫万象归虚无，此时之景不可孤。安得奇胸吐云梦，尽写连天雪里湖。雪湖雪湖奈何尔，琼楼瑶阁城头起。乾坤清气入诗肠，此身已在冰壶里。凭栏似泛银河槎，晃晃炫炫眼生花。岂是骊龙初出穴，颔珠照夜无纤瑕。楼上樽空各醉别，独卧衾裯冷如铁。却愁七泽冻合成，春风万古吹不裂。吕仙三人寄风流，此楼一别成千秋。急将妙境报蓬岛，立待朗吟骑鹤游。
题何乔年墨竹横
作者：谢廷柱
朝代：明

有客过我嵩东屋，手里琅玕开一幅。何意潇湘堕我前，幽轩十竹空摇绿。想当兔颖翻墨池，嫩叶新梢出片时。笼烟蓄雨饱润色，吟风弄月呈幽姿。绝谷泉凝冰砺节，独石崖枯霜斗洁。化龙老干横葛陂，栖凤高枝拂丹穴。繁阴翠影久不收，耳边似听锵琳球。开径何须纳裘仲，斸苔却笑种王猷。湖州逸气坡翁赏，遗楮尺竿观数丈。东吴少卿风格妍，西番一枝金十两。古今能者曾几人，心与竹契乃入神。种竹漫山不解写，此君遗恨造物嗔。此图传自盱江曲，少卿家法韵不俗。披图人对六平山，坐觉清风生嶰谷。
题春景画
作者：谢廷柱
朝代：明

尽收春色此庭中，饮具吟瓢未放空。杨柳渡头寒食雨，杏花村里酒旗风。瀑流半捲晴崖白，仙观都涵夕照红。坐见樵归山下路，推篷对话一渔翁。
题松厓睡鹤
作者：谢廷柱
朝代：明

巅崖太古松忘老，零露瀼瀼月杲杲。高寒迥绝鸟不栖，上有千年双鹤皓。松枝无风鹤睡稳，不梦黄梁梦蓬岛。我将唤醒双梦魂，飞去仙坛啄瑶草。瑶草长春可奈何，万里松厓迹如扫。
题溪山烟树图
作者：谢廷柱
朝代：明

远山冥濛入烟雾，近山参差头角露。园榆岸柳色不分，篱落村墟欲迷路。鹁鸠布谷处处鸣，野渡溪桥春水生。屋外青帘湿不舞，万家蚕事千家耕。右丞之画多妙思，画中有诗无乃是。忽然烟润生高堂，瑟瑟衣裾避空翠。凤皇台下春可怜，闽客对景心茫然。披图不觉动野兴，清宵有梦岊江田。
题画为张元膺上舍
作者：谢廷柱
朝代：明

江日初动色，水烟微生寒。轻舠恰两只，细网行清澜。晓出并浦口，追随过前滩。歌声时互答，幽事亦共欢。得鱼各提携，顷筐藉汀兰。不游渔翁鼎，却入富家盘。何不学大渔，百尺横丝竿。一掣六鳌起，千载称奇观。奚啻河滨人，家家饫其餐。
题蒲萄图
作者：谢廷柱
朝代：明

蒲萄汉代来西域，移向凉州家遍植。何人写入此图中，逼真妙手时难得。初疑沧海跃骊龙，明珠颔下光玲珑。吐雾嘘云犹带湿，扬须鼓鬣势拿雄。又如垂旒耀初日，紫艳颗颗联缀密。水晶马乳品不同，模写总入画工笔。烟藤漏日翠纠缠，风叶含露青连绵。高堂阅画巳快意，何如结架齐檐前。我欲走使远截取，剩得长条种兹土。秋风乱剪落筠筐，酿熟千缸万缸醹。不羡云安曲米春，何劳汉官桐马乳。凉州新酿属闽南，画图束阁不须睹。
题魏尚默新亭
作者：谢廷柱
朝代：明

新亭方丈地，到眼景偏奇。鱼沫冲花片，荷珠泻砚池。坐深忘世虑，赏屡与朋期。心远居人境，因思靖节诗。赏心频有约，胜境在邻西。竹下窥苔石，花阴听午鸡。微躯空物役，适意即岩栖。坐对蟾光上，瓶封屡折泥。
题魏尚默新亭·其一
作者：谢廷柱
朝代：明

新亭方丈地，到眼景偏奇。鱼沫冲花片，荷珠泻砚池。坐深忘世虑，赏屡与朋期。心远居人境，因思靖节诗。
题魏尚默新亭·其二
作者：谢廷柱
朝代：明

赏心频有约，胜境在邻西。竹下窥苔石，花阴听午鸡。微躯空物役，适意即岩栖。坐对蟾光上，瓶封屡折泥。
飓初定
作者：谢廷柱
朝代：明

叶欹花仄恼莲塘，湖水新添二尺强。莫笑诗翁清兴减，晨兴扶杖看沧浪。
饮秋高亭
作者：谢廷柱
朝代：明

天藏仙境不知年，新作高台更凿泉。罗立秀峰三百里，一齐飞翠到芳筵。
龙门樵唱
作者：谢弼
朝代：明
体裁：七言律诗

山深伐木响丁丁，万里龙门路许登。步蹑朝云挥斧凿，衣沾暮雨荷薪蒸。几编书史随身束，一局仙棋著眼曾。富贵也知朱太守，长歌浩浩叹谁能。
游仙
作者：谢彩
朝代：明
体裁：七言绝句

香风吹下蕊珠宫，路遇巴园对奕翁。笑问先生何处去，楸枰移在玉莲峰。
烟雨楼
作者：谢彩
朝代：明
体裁：七言律诗

春风迟我一登楼，红染夭桃绿未稠。百里练光烟细衬，四围晓色雨初收。渔歌每自芦中起，画舫还从云外游。我欲骑鲸从此去，须知直北是瀛洲。
瑶簪击玉缶歌
作者：谢彩
朝代：明
体裁：古风

金乌既坠漏箭频，城头月挂银粼粼。流光照我四座宾，赠我以酒歌阳春。忆昔瑶台会群真，云璈玉磬俱列陈。既讽丹箓复清论，天花四散萦我身。于此一别沦海滨，宿缘未断旋谪尘。厄满二九始缔姻，桃花绕洞空白云。白鹤怨我未返轮，灵台郁结思未伸。庸知鸾驭俄相亲，际此良夜逢故人。留连莫惜倾玉樽，须臾展我眉上颦。从此碧落与清津，时修尺一通雁鳞。何当解缚重作邻，淡扫蛾眉朝紫宸。
赠丁生
作者：谢彩
朝代：明
体裁：七言绝句

三生一笑旧姻盟，石畔桃花月下笙。惆怅沧桑经几变，于今才了昔年情。
云林竹
作者：谢徽
朝代：明

风叶响秋林，烟梢带夕阴。美人离思远，湘水夜来深。
卧云室
作者：谢徽
朝代：明

朝卧白云东，暮卧白云西。白云长共我，此地结幽栖。
禅窝（师子林十二咏）
作者：谢徽
朝代：明

阴壑寒犹掞，空山响已沉。白云无路入，禅向定中深。
陈节妇二首·其一
作者：谢徽
朝代：明
体裁：七言律诗

一从抱节守空堂，应念良人海上商。万里信还夫已没，十年身在子方强。涛翻怒鳄归魂惨，镜掩离鸾别恨长。无计可寻尸共穴，柏舟肠断卫共姜。
陈节妇二首·其二
作者：谢徽
朝代：明
体裁：七言律诗

绿绮休弹别鹄吟，此生恩义重黄金。离魂海上愁方接，远客天涯信巳沉。心事不随山石转，泪痕应共水波深。文章太史更生笔，一节高门映古今。
题宋复古巩洛图
作者：谢徽
朝代：明
体裁：七言律诗

青山巩洛旧林园，彷佛升平古意存。雨外人归秋叶浦，烟中鸟下夕阳村。昔年题字宸光合，今日披图野兴繁。风景西湖仍不异，惟馀故老说中原。
题陈子纲旌孝卷
作者：谢恩荣
朝代：明
体裁：七言律诗

驱驰王事堕天涯，二十年来惜旅骸。刺血渗将遗骨认，函金得返故乡埋。到今寒食坟头草，尚带开平塞上哀。忠孝传家非一日，纲常双眼为谁开。
过张水部乐圃林馆和高季迪韵
作者：谢恭
朝代：明
体裁：五言律诗

故人非傲吏，旧隐胜愚溪。尘世人难到，空林鸟自啼。青山悬榻下，绿树断厓西。终日无馀事，长呤信杖藜。
题张甘白乐圃林馆
作者：谢恭
朝代：明

门径稀人迹，幽居祗自然。泉声三月雨，柳色半春烟。水鉴看鸥欲，山窗见鹿眠。题诗花墅夕，明月照晴川。
下第登雨花台
作者：谢承举
朝代：明

八月南台五度登，天风两袖一枝藤。穷途愧拟悲秋客，逆境来参结夏僧。山骨高于诗律瘦，江流阔与酒豪增。兴酣我欲乘风去，孤鹤飘飘力不胜。
不寐枕上忆刘子一首
作者：谢承举
朝代：明

残漏疏钟枕上惊，鸡声何处未分明。空梁有月秋将晚，客舍无灯夜亦清。风雨屡孤同榻兴，萍蓬难忘盍簪情。布衾展转寒如水，多少思君梦不成。